Abertzaletasuna hastapenetatik - Bizkaiko Hitza\n2022, martxoak 11 Albisteak, Bizkaia, Kultura, Museoak 131\nEuskal herritarrok nortzuk garen itaunari erantzutea da erakusketaren helburua”, esan du Euskal Abertzaletasunaren Museoko arduradun Marian Morenok. Horregatik, Nor gara gu? ipini diote izena. Joan den azaroaren 30etik, Sabin Etxean du egoitza, Bilbon, EAJren zuzendaritza dagoen eraikineko beheko aldean. Museoa 1990eko hamarkadan jaio zen, Arratiako Arteagan, Sabino Arana fundazioaren babespean. Haiek egoitza Bilbora eroatearekin batera, bilduma ere hiriburura iritsi zen. “Orain arte, museoaren helburu didaktikoari baino ezin izan diogu heldu”. Erakusketa, bada, Bilbo erdigunean egongo da aurrerantzean, eta erdi iraunkorra izango da: elementu batzuk aldatuz joango diren arren, gehiena beti egongo da ikusgai. Morenoren esanetan, aldi baterako erakusketak txertatzen ere ahaleginduko dira.\nErakusketaren egoitza berriak esanahi berezia du euskal abertzaletasunaren sorreran, eta horri eman nahi izan diote garrantzia sarreran. Sabin Etxeko atarian dago lekuaren historiari buruzko atala. Besteak beste, Sabino eta Luis Arana jaio ziren etxe haren aztarnak ere ikusgai daude. Gune horretan informazio panel bakarra dago: aurreko aldean, historia kronologikoki kontatu dute; atzeko aldean, Koldo Egurenek jeltzaleen egoitza eraikitzeko diseinatu zuen proiektua dago. Atari horretan daude, era berean, museoak dohaintzan jasotzen dituen azken elementuak; izan ere, modu horretan eskuratu du bildumaren zatirik handiena.\nBeheragoko solairuan edo sotoan dago museoaren beste espazioa. Askotariko gaiak lantzen dituzte han: 1932ko Aberri Eguna, aurten sortu zeneko mendeurrena gogoratuko den Emakume Abertzale Batza, Euzko Mendigoxale Batza, 1936ko gerra, Eresoinka folklore taldea, klandestinitatea, euskara… Inguru berean dago euskal kulturako pertsonaia garrantzitsuei eskainitako atala. Hori aldatuz joango da; oraintxe, Estepan Urkiaga Lauaxeta-ri eskainita dago. “Euskal poeta garrantzitsua izan zen Lauaxeta, euskararen defendatzaile sutsua, emakumeen eskubideen babeslea…”. Esaterako, frankistek fusilatu zuten bezperan idatzitako eskuizkribuak daude ikusgai.\nEuskal diasporari eskainitako gunea ere badago. “Euskal herritarrok herri gisa ukatuak izan garen arren, joan garen leku guztietan ondo hartu izan gaituzte, eta diasporako euskaldunek gure kultura eta hizkuntza mantendu dituzte mundu zabalean. Horregatik, keinu bat egin nahi izan diegu”. Europa-Euskadi izeneko atalean, berriz, Europako Batasuna eta haren aurrekarien historia ezagutu daitezke, besteak beste, sortu zeneko agirien bitartez. Morenok esan du Euskal Herriaren eta Europaren arteko harreman horren pauso berriak erakusketan txertatzen joango direla.\nGaika banatuta, beraz, Euskal Abertzaletasunaren Museoko bitrinetan askotariko objektuak topatu daitezke: lehen ikurrina, haren diseinuak, Jose Antonio Agirre Jaurlaritzako lehendakariak 1944an New Yorkeko (AEB) jai batera eroandako trajea, Eresoinkakoentzat diseinatutako beste traje bat, arerioek irakurri gabe agiriak kodetzeko erabiltzen zen gailua, Espainiako II. Errepublika garaian euskara irakasteko erabili zen euskal loteria, kartelak, argazkiak, agiriak, aldizkariak…\n+ Euskal Abertzaletasunaren Museoa


Orbeldi D.T.-k dantza taldeko jostunak zoriondu ditu — dantzan.eus\nHemen zaude: Hasiera › Hemeroteka › Orbeldi D.T.-k dantza taldeko jostunak zoriondu ditu\nOrbeldi D.T.-k dantza taldeko jostunak zoriondu ditu\nAbenduak 13 ditu gaur, Santa Luzia Eguna, jostunen eguna. Orbeldi Dantza Taldeak dantzarien jantziez arduratzen den jostun talde bikaina du. Egun honetan, gogoan izan dituzte, Orbeldik sare sozialen bidez zabaldutako mezuaren bidez.\n“Gaur, abenduak 13, Santa Luzia eguna da, jostunen patroia. ZORIONAK jostun orori! Baina bereziki Orbeldik esker onak adierazi nahi dizkio, ezkutuko taldeari, emanaldien atzean dagoen jostun taldeari, haien lanik gabe ez baikenuke posible izango ikuskizunak aurrera eramatea. Beraz, mila esker!”, adierazi diete Orbeldik dantza taldeko jostunei.\nOrbeldiko jostunek eginiko lan itzela erakusteko baliatu zuten, NOAUA!ren Kulturaldiaren baitan, azaroaren 10ean Sutegin eskaini zuten saioan. “Okasioak merezi zuelako baliatu dugu saioa, aurten egin ditugun Orbeldi jantzien aurkezpena egiteko. Mutilentzako jantzia duela bi urte hasi ginen egiten, neskenak aurten egin ditugu. Primiziaz gaur ikusteko aukera izango duzue. Jostun guztiei eskerrik asko egiten duzuen lan guztiagatik, bestela hau ez zelako posible izango. Beraz txaloak beraientzako”, txalo zaparrada jaso zuten publiko artean ziren jostunek. Amaieran ondoko talde argazkia atera zuten.


George William Hill - Wikipedia, entziklopedia askea.\nGeorge William Hill (1838ko martxoaren 3a - 1914ko apirilaren 16a) astronomo eta matematikari estatubatuar bat izan zen.\nNew York, 1838ko martxoaren 3a\nNyack (New York), 1914ko apirilaren 16a (76 urte)\nastronomoa eta matematikaria\nCopley Domina (1909)\nAstronomiako Errege elkartearen urrezko domina (1887)\nBruce domina (1909)\nCharles-Eugène Delaunay (en)\nNorvegiako Zientzia eta Letren Akademia\nHill New Yorken jaio zen, eta bere familiarekin West Nyackera joan zen bizitzera berak zortzi urte zituenean. Bigarren hezkuntzako eskolara joan ondoren, Hill Rutgers Unibertsitatean graduatu zen 1859an. 1861ean Massachusetts estatuko Nautical Almanac Office delakoan lan egin zuen, Cambridge hirian. Bere lana hiru gorputzen problema deskribatzen duten matematiketan zentratu zen. Ondoren Jupiter eta Saturno planetek Ilargiak Lurraren inguruan egiten duen orbitagan eragiten duten perturbazioa ikertu zuen.\nAmerican Mathematical Societyko presidente izatera iritsi zen 1894an, kargu hau bi urtez betez. Edinburgoko Errege Elkarteko kide aukeratua izan zen 1908an, baita Belgika (1909), Kristiania (1910) eta Suediako (1913) akademietakoak ere beste batzuen artean.\n1.2 Bere izena jaso dutenak\nRoyal Astronomical Societyko urrezko domina (1887)\nDamoiseau Prize, Frantziako Institutukoa (1898)\nBere izena jaso dutenakAldatu\nIlargiko Hill kraterra\n1642 Hill asteroidea\nMultimedia: George William Hill (mathematician)\nAzken aldaketa 20 otsaila 2019(e)an, 07:58(e)tan\nOrriaren azken aldaketa: 20 otsaila 2019, 07:58.


Arrauna Orio emakumezkoetan eta Hondarribia gizonezkoetan, Gipuzkoako traineru txapeldunak\nOrioko uretan Gipuzkoako traineru txapelketa ospatu da. Emakumezkoetan Oriok irabazi du Txapelketa, Donostiarra izan da bigarren, Donosti Arraun Lagunak hirugarren, eta Tolosaldeak eman du ezustekoa, laugarren postuan sailkatu baita. Lau hauek uztailaren 31n Lekeition jokatuko den Euskadiko Txapelketan egingo dute arraun.\nGizonezkoetan, ia bigarren luzearen amaieran, Hondarribiak hartu du estropadaren branka eta bukaerara arte mantendu da. Bigarren Donostiarra izan da, hirugarren Orio eta laugarren Zarautz. Lau ontzi horiek Euskadiko Txapelketan egingo dute arraun. San Pedro bosgarren sailkatua, azken luzean arraunlari bati arrauna hautsi zaio.


Atertu arte itxaron - PostData\nBai, alde izugarria somatu dut. Ipuinak 3-4 astetan idaztera ohituta nengoen, liburu oso bat osatu nahi baduzu ere, atalka egiten den lana da, ipuin bat amaitu eta satisfazio txiki bat lortzen duzu, edo ez, baina porrot egin baduzu ere ez da drama handirik gertatzen, zaborrontzira doa ipuin hura eta listo. Eleberria idaztea prozesu luzea izan da, etsigarria maiz, etenaldi luzeekin, eta gainera epe luzerako balizko satisfazio batean oinarritu behar zara. Nobela bat idaztea denbora eta ahalegin inbertsio arriskutsu samarra da. Dena den badu alde onik, niri konpainia handia egin dit istorio honek, nirekin egon delako urteetan, idazten ez nebilenean ere buruan nerabilen, nolabaiteko konstantea izan da nire bizitzako aro aldakor samar batean. (Irakurri +)


Erosi Dietonus Valladoliden\nDietonus Valladoliden Espainia\nKapsulak Dietonus pisua galtzea erosi Valladoliden (Espainia)\nArrakastatsua izateko Dietonus Valladoliden, behar:\nNon erosi Valladoliden Dietonus\nIdatzi zure datu pertsonalak eskaera orria erosteko kapsulak pisua galtzea Dietonus Valladoliden prezio murriztua. Itxaron deia Kudeatzailea ordena Dietonuszuen deituko duzu laster. Zure eskaera jaso ondoren, gai izango duzu ordaindu Valladoliden.\nNola erosi Dietonus Valladoliden\nLortzeko Dietonus ofizialen arabera prezioa Valladoliden (Espainia), erabiltzeko eskaera orria eta idatzi xehetasunak ordena, eta harremanetan jarri ahal izango duzu arabera Kudeatzailea laster eta esango entrega denbora eta egingo zure galdera guztiak erantzun. Eskuratu ahal izango duzu, entrega batetik courier edo jasotzea postetxean. Kostu bidalketa Dietonus Valladoliden mail edo mezularitza arabera alda daiteke hiria Espainia, galdetu prezioa Kudeatzailea ondoren ordenatzen kapsulak web orrian.\nOrdena Valladoliden Dietonus


Bilbao Mendi Film Festivaleko Mendi Short film labur amateurren hirugarren lehiaketea abian da - bizkaie.biz\nBilbao Mendi Film Festivaleko Mendi Short film labur amateurren hirugarren lehiaketea abian da\nBizkaie! 2016-10-11 12:42 Zinemea\nNazinoarte mailako lehiaketea da, profesionalak ez diran bideo-sortzaileei zuzendua, eta lan irabazlea Bilboko BBK Salan proiektauko da, Bilbao Mendi Film Festibaleko programazinoaren barruan.\nBilbao Mendi Film Festivalek, Mendi eta Abentura Kirolen Nazinoarteko Zinemaldiak 9. edizioa izango dau aurten abenduaren 9tik 18ra Bizkaiko uriburuan, eta hirugarrenez antolatuko dau film labur amateurren lehiaketea, Mendi Short 2016, profesionalak ez diran bideo-sortzaileen talentua sustatzeko.\nTxapelketea nazinoarte mailakoa da, eta Bilbao Mendi Film Festival bezela, mendiaren inguruko gaiei lotuta dago: alpinismoa, eskaladea, abenturako kirolak, eskia, ekologia, ingurumena, etnografía... Lanek 5 minutuko iraupena izango dabe gehienez, 2016an egindakoak izan beharko dabe, eta horreek aurkezteko epea zemendiaren 18an amaituko da.\nIkusentzunezko sektoreko profesional ospetsuez osotutako epaimahaiak abenduaren 3an jakinarazoko dau bere erabagia. Lan irabazlea Bilboko BBK Salan proiektauko da Bilbao Mendi Film Festivaleko lehenengo astegoienea.\nHorrezaz gan, Mendi Short lehiaketan parte hartzen dabenek dobako sarrerea izango dabe Bilbao Mendi Film Festivalean (BMFF) antolatuko diran Mendi Talks jardunaldietarako. Mendi Talks horreek formakuntza eta dibulgazino saio bereziak dira; berbaldiok ikusentzunezko sektorean ospetsuak diran nazinoarteko profesionalek eskainiko ditue.


Elkarrizketa Generoak - Urola Kostako Hitza : Urola Kostako Hitza\nJuaristi ISB taldeko kapitaina\nIbon Guridi: "Urrezko LEB ligan gerra emateko gai garela erakutsi dugu"\nPartida ezin garrantzitsuagoa jokatuko du Juaristi ISBk bihar (21:00) Azpeitiko kiroldegian, Palenciaren kontra: saskibaloiko Urrezko LEB ligan jarraitzea du jokoan. Baikor da Ibon Guridi kapitaina.\nIbai Aldalur: "25 urteko ibilian, pila bat eman dit Ikasberri kirol elkarteak"\n25 urte beteko ditu aurten Azpeitiko Ikasberri kirol elkarteak, eta urte horiek guztiak eman ditu Aldalurrek klubean. Egun, elkarteko lehendakaria da, eta urteurrena nola ospatuko duten azaldu du.\nKepa Izeta: "Aski gogorra izan da guretzat hitzak sartzea abestietan"\nZarauzko Sofa hirukoteak ‘Krispetak’ disko berria aurkeztuko du zuzenean gaur, 20:00etan hasita, Modelo aretoan. Madeleine taldearekin partekatuko dute oholtza. Taldeko baxu-jotzaile Kepa Izeta (Zarautz, 1990) lan berriaren nondik norakoen inguruan aritu da solasean.\n"Momentuz, finalean toki segurua duen etxeko bakarra aita da"\nJon Alberdi (Azpeitia, 1999) eta Unai Alberdi (Azpeitia, 2002) anaiek lehen aldiz jokatuko dute elkarren kontra txuriz jantzita, eta ez edozein moduko partida: Promozio mailako buruz burukoaren finalerako txartela jokoan dutela neurtuko dituzte indarrak bihar, Urduñan (Bizkaia). Gertaera berezia da bi anaia maila horretan elkarren kontra aritzea. Konplizitatea darie bien begiradei, eta elkar xaxatzen eta barre txikiz ondo hornituta erantzun dituzte galderak.\nErkuden Almagro: "Pandemiari esker, emakume asko hasi dira bizikletan"\nEmakume txirrindularien topaketa egingo dute asteburuan, Azkoitiko Abaraxka aterpetxean. Almagroren esanetan, eskualdeko emakumeen artean bizikleta sustatzeko balioko du.\nGipuzkoako Hitza - Olatz Enzunza Mallona\nLeire Agirre: "Eskalatzaile baten maila bistaz egindako lorpenek erakusten dute"\nEtxe ondoan eskalatzen hasi, eta Munduko Kopan lehiatzera iritsi zen Leire Agirre. 'Berria'-n egin dioten elkarrizketa honetan nabarmendu du eskaladan garrantzitsua dela psikologikoki ondo prestatuta egotea. Egun, osteopatia eta eskalada batuko dituen proiektu bat prestatzen ari da.\nNerea Amilibia: "Loteria eskatzen dugu, baina osasuna baino loteria handiagorik ez dago"\nKorrikalari aiarrak gustuko du mendian lasterka egitea, eta gorputzak eusten dion arte jarraitzeko asmoa du: "Nire adinarekin oso indartsu sentitzen naiz oraindik". Mendian asfaltoan baino gutxiago sufritzen dela dio.\nImanol Garcia Landa/Gipuzkoako Hitza\nAitziber Sarobe: "Basoen kalitate ekologikoak bermatzen du bioaniztasuna"\nNaturari dion maitasunak bultzatuta, Aitziber Sarobek hura kontserbatzeko borrokan darama bizitza guztia. Bidean aldeko baino kontrako gehiago topatzea "nekagarria eta etsigarria" izan daitekeela onartu duen arren, berean jarraituko du lanean.\nXabier Artetxe: "Izugarrizko marka da Lehen Mailako talde baten aurka jokatzea"\nAnaitasuna futbol klubeko gizonezkoen talde nagusiaren entrenatzailea da Artetxe. Gustura dago Azkoitiko taldea Errege Kopara sailkatu delako.


88/2018 EBAZPENA, maiatzaren 3koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Zegamako Udalarekin sinatutako lankidetza-hitzarmena, informazioaren, administrazioaren eta kudeaketa elektronikoaren esparruko zerbitzuak elkarri emateko dena.\nArtikulu bakarra Euskal Herriko Agintaritzaren Aldizkarian argitaratzea Zegamako Udalarekin sinatutako lankidetza-hitzarmenaren testua, informazioaren, administrazioaren eta kudeaketa elektronikoaren esparruko zerbitzuak elkarri emateko dena.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN MAIATZAREN 3KO 88/2018 EBAZPENARENA EUSKAL AUTONOMIA ERKIDEGOKO ADMINISTRAZIOAREN ETA ZEGAMAKO UDALAREN ARTEKO LANKIDETZA-HITZARMENA, INFORMAZIOAREN, ADMINISTRAZIOAREN ETA KUDEAKETA ELEKTRONIKOAREN ESPARRUKO ZERBITZUAK ELKARRI EMATEKO\nBestetik, Joseba Izagirre Arozena, Zegamako Udaleko alkatea, udalaren izenean, Toki-araubidearen oinarriak arautzen dituen apirilaren 2ko 7/1985 Legean ezarritakoa aplikatuta, eta tokiko araubidearen gaietan indarrean dauden xedapenen testu bateginak (apirilaren 18ko 781/1986 Legegintzako Errege Dekretuaren bidez onartuta) eta Euskadiko Toki Erakundeei buruzko apirilaren 7ko 2/2016 Legeak esleitutako eskumenak erabilita.\nEuskal Autonomia Erkidegoko Administrazioak eta Zegamako Udalak, besteak beste, betebehar hauek dituzte: herritarrei kalitateko zerbitzuak esleitzea, baliabide publikoak eraginkortasunez esleitzen eta erabiltzen saiatzea eta administrazio-izapideak sinplifikatzea. Horrez gain, beste administrazio publiko batzuekin batera, helburu partekatuak lortzeko jarduten dutenean, parte-hartzearen, objektibotasunaren, gardentasunaren eta lankidetzaren printzipioak bete behar dituzte. Kasu zehatz honetan, EAEko Administrazioaren eta Tokiko Administrazioaren arteko elkarlana ezartzen da. Hala izan behar duela agintzen da lege hauetan: Euskadiko Toki Erakundeei buruzko apirilaren 7ko 2/2016 Legea (1. eta 4. artikuluak) eta Sektore Publikoaren Araubide Juridikoaren urriaren 1eko 40/2015 Legea (3. eta 140. artikuluak). Horretarako, 140.2 artikuluak ezartzen duenez, tokiko administrazioarekiko harremanak tokiko araubidearen oinarrizko legeen bitartez arautuko dira, III. tituluan araututa ez dauden gaietan.\nHitzarmen honek beste xede bat ere du: atxikitze-mekanismoa ezartzea, III. eranskina betez, hitzarmen hau sinatu duen Zegamako Udalak atxikitzeko administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatu den lankidetza-hitzarmenari, aplikagarriak diren alderdi guztietan. Aipatutako lankidetza-hitzarmen horrek Lehendakaritza Ministerioaren eta Euskal Autonomia Erkidegoaren artean administrazio elektronikoaren esparruko zerbitzuak elkarri emateko 2010eko urriaren 18an sinatu zuten lankidetza-hitzarmena ordezkatu du.\nEuskal Autonomia Erkidegoko Administrazioak eta Zegamako Udalak hitzarmen honetako bi eranskinetan zerrendatzen diren eta Eusko Jaurlaritzari dagozkion zerbitzuen funtzionalitateak baliatu ahal izango dituzte. Eranskinak honako hauek dira:\nZegamako Udalean: administrazio elektronikoaren eskumena duen organoa.\nJarraipena, zaintza eta kontrola egiteko batzordea eratuko da, hitzarmen honetan eta eranskinetan alderdi sinatzaileek hartu dituzten konpromisoen kudeaketa, jarraipena eta kontrola egiteko. Honako kide hauek izango ditu: Zegamako Udalak izendatutako bi kide eta Eusko Jaurlaritzak izendatutako beste bi.\nHitzarmenaren formalizazioa eta haren azkentzea Euskal Herriko Agintaritzaren Aldizkarian, Gipuzkoako lurralde historikoko aldizkari ofizialean eta Zegamako udaletxeko iragarki-taulan argitaratuko dira.\nHamabigarrena. Zegamako Udala atxikitzea Euskal Autonomia Erkidegoko Administrazioaren eta Estatuaren Administrazio Orokorraren artean 2017ko martxoaren 24an sinatutako hitzarmenari.\nJakinarazpen eta komunikazio elektronikoaren zerbitzurako sarbidea\nJoseba Izagirre Arozena jaunak, alkate gisa, Zegamako Udalaren ordez, hauxe\nZegamako Udaleko Udalbatzarrak 2017ko uztailaren 27an erabaki du administrazio elektronikoaren oinarrizko irtenbideak elkarri emateko Estatuko Administrazio Orokorrarekin sinatutako lankidetza-hitzarmenari atxikitzea, jarraian zehazten diren baldintzei jarraituta eta hitzarmenaren 1.2 klausularen arabera. Hitzarmen hori 2017ko apirilaren 21eko Euskal Herriko Agintaritzaren Aldizkarian, 76 zenbakikoan, argitaratuta dago, eta 2017ko martxoaren 24an sinatu zen.\nZegamako Udalak hitzarmena ezagutu eta erreparorik gabe onartzen du, hari atxikitzeari dagozkion alderdi guztietan; horrez gain, konpromisoa hartzen du hitzarmenean jasotako betebeharrak betetzeko, alderdi sinatzaileek ematen dituzten administrazio elektronikoaren oinarrizko irtenbide teknologikoak (bigarren klausulan zerrendatu dira) edo eguneratu edo etorkizunean aldatzen direnak eskuratzeari eta erabiltzeari dagokienez. Horrez gain, bere eskumenen arloan, hitzarmenean Euskal Autonomia Erkidegorako ezarritako betebeharrak ere bere gain hartzen ditu.\nZegamako Udala, toki-erakunde horren ordezkari izanik, administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatutako lankidetza-hitzarmenari atxikitzea, lehenengo klausularen 2. atalean aurreikusitakoaren arabera.


Bisita gidatuak Zeraingo turismo baliabideak ezagutzeko - Noticias de Gipuzkoa\nBisita gidatuak Zeraingo turismo baliabideak ezagutzeko\nZeraingo plazatik abiatuta, asteburu eta jai egunetan bi ordu inguruko bisita gidatuak egiten dira 11.30ean\n– m.a. 05.07.2020 | 02:07\nZeraingo Aizpea meategiak ikusten dira bisitan zehar. Argazkia: M.A.\nZerain – Zerainek eskaintza zabala du bisitarientzako Goierriko herri txiki bat izan arren. Orain, uztailean sartu berri, dagoeneko prest daude herriaz eta haren historiaz gehiago jakin nahi dutenei erantzuna emateko. Aurten, baina, aldaketa batzuk ere egon dira: Zeraingo zerbitzu turistikoak urteetan enpresa baten bitartez kudeatu izan dira –Zerain Dezagun fundazioa– eta egun fase berri bati ekin diote: zerbitzu horien kudeaketa zuzena egitea erabaki du. Hori horrela izanik, hautaketa prozesu baten bidez pertsona bat kontratatu da turismo teknikari lanak egiteko: Ilazki Azaldegi.\nTurismo bulegoa badago Zerainen, hain zuzen ere, Mandio tabernaren gaina hartzen du, eliza inguruan. Uztailean eta abuztuan, eta baita zubi eta jaiegun bezperetan zein Aste Santuan astelehenetik igandera egongo da zabalik, honako ordutegian: 10.30etik 14.00etara eta 16.00etan hasi eta 18.30ak arte.\nBestalde, bisita gidatuekin ere hasiak dira, gertutik ezagutu ahal izateko Zerainek duen eskaintza zabala. Ohiko moduan, asteburu eta jai egunetan izaten dira saio hauek, 11.30ean abiatzen dira Zeraingo plazatik eta bi ordu inguruko iraupena izaten dute. Bisita hauetan Larraondoko zerrategi hidraulikoa eta Aizpeako meategiak ezagutzen dira, herriko harribitxiak.\nHorrez gain, Harizti-erdi Aterpe berrituak irailetik aurrera zabalduko ditu berriz bere ateak, 34 pertsona hartu ahal izango dituelarik. Erreserbak egiteko aukera zabalik dago talde zein norbanakoentzat.\nTurismo bulegoko dendak ohiko hornitzaileekin harremanetan segitzen du eta bertako eta inguruko ekoizleen produktu gehiago eskuragarri jartzea dute helburuetako bat, herritarrei eta bisitariei zerbitzu hori ematen jarraitzeko. Erreserbak egiteko deitu 943 80 15 05 / 649946277 edo idatzi turismobulegoa@zerain.eus helbidera.


Lan-istripu bat jasan du Martzillan langile batek\nHiru metroko altueratik erori da behargina, Martzillako industrialdean lan egiten ari zela.\nHainbat eraso homofobo izan dira Ibarran\nTolosaldeko Itaiak salatu duenez, zenbait gizon homosexualek irain homofobo, mehatxu eta gatazka fisikorako saiakerak jasan zituzten.\nGasteizen eraso homofobo bat jasan du gizon batek\n"Maricón de mierda" oihukatu ostean, ukabilkada bat eman eta lurrera bota zuen erasotzaileak.\nNegoziazio epea amaituta, Tubacexeko zuzendaritzak uko egin dio langileen proposamenari\nAzken bilera egin dute langile batzordeak eta zuzendaritzak aldi baterako lan-erregulazio espedientea negoziatzeko, eta langileek ez dute akordiorik lortu hura luzatzeko. Ondorioz, zuzendaritzaren esku geratuko lirateke Amurrioko eta Laudioko lantegietan espedientea ezartzeko baldintzak.\nZaldibarko lan erailketen erantzukizunagatik inputatuak ez dira espetxean sartuko\nAuzipetuek langileen segurtasunaren aurkako delitua eta arduragabekeria larriagatiko homizidio delituak onartu dituzte, eta sei hilabeteko zigorra adostu dute akusazio partikularrarekin eta fiskaltzarekin.\nEmakume bati eraso egin dio bikotekideak Irunen\nLarrialdi-zerbitzuetara joan behar izan zuen zauritutako emakumeak.\nBehargin bat eraila Igantzin, harrobian lanean ari zela\nMateriala deskargatzen ari zen kamioi bat irauli da eguerdian, eta horren ondorioz hil da langile bat. Irailean gutxienez lau lan-heriotza izan dira Euskal Herrian.


Gobierno Vasco Irekia :: Immigrazioaren III. Plana aurkeztea\nImmigrazioaren III. Plana aurkeztea\nFuente: Irekia - Gobierno Vasco Immigrazioaren III. Plana aurkeztea\nEnplegu eta Gizarte Gaietako sailburuak, Gemma Zabaletak, INMIGRAZIOAREN, HERRITARREN ETA KULTURA ARTEKO BIZIKIDETASUNAREN III. PLANA aurkeztu du Eusko Legebiltzarrean.\naurkezpenak berdintasuna lana gizarte politikak kultura arteko bizikidetza hiritartasuna immigrazioa plana Enplegu eta Gizarte Gaietako Sailburua Eusko Legebiltzarra batzordea Berri honen iruzkinen RSSa\n835 KB (pdf)\nEnplegu eta Gizarte Gaietako saila ekintza plana prestatzen ari da adinekoen bizi kalitatea hobetzeko 2 urte baino gehiago · 0\nGaiarekin lotutako EHAA xedapenak EBAZPENA, 2009ko urriaren 19koa, Inmigrazioko zuzendariarena; ebazpen honen bidez, apirilaren 17ko 61/2007 Dekretuak araututako immigrazioaren eta kulturarteko bizikidetzaren alorrean…


Aparkaleku publikoak alokairuan hartzeko zozketa egingo dute iraila amaieran Galdakaon | Geuria\nAparkaleku publikoak alokairuan hartzeko zozketa egingo dute iraila amaieran Galdakaon\nGaldakaon lur azpiko aparkaleku publikoetan libre dauden 289 plaza alokairuan aterako ditu Udalak. Guztira 988 eskaera jaso dituzte, hortaz, zozketa egingo dute aparkalekuak esleitzeko.\n988 eskaera jaso dituzte 289 plaza betetzeko // Argazkia: Geuria\nGaldakaon lur azpiko aparkaleku publikoetan libre dauden 289 plaza alokairuan aterako ditu Udalak. Horren berri eman genuen uztailean eta orduan plaza libre horiek eskuratzeko izena emateko epea zabaldu zuen Udalak. Bada, guztira, 988 pertsonak egin dute eskaera: Paopa (Urreta) aparkalekuan 127 leku daude alokatzeko eta 133 eskatzailek eman dute izena; Lapurdin 75 aparkaleku libre daude eta 316 eskaera jaso dituzte; Laminarretan (Usansolo) 49 leku daude eta 73 eskaera; Iturrondon 26 aparkaleku eta 267 eskatzaile; eta Berezikoetxen 12 leku daude libre eta 199 pertsonak egin dute eskaera.\nLeku baino eskatzaile gehiago daudenez, zozketa bidez banatuko dituzte aparkalekuak. Onartuen behin-behineko zerrenda publiko egin du Udalak, eta eskatzaileek abuztuaren 23tik irailaren 3ra arte dute eskaeretan akatsik balego horiek zuzentzeko. Ondoren argitaratuko dute behin betiko zerrenda eta zozketarako eguna.\nHilean 30 euro\nHilean 30 euroan jarriko dituzte aparkalekuak alokairuan (horri, garaje bakoitzeko komunitate gastuak gehitu beharko dizkio erabiltzaile bakoitzak), eta urtebetekoa izango da emakida: “Urtebetekoa izango da emakida, baina aukera dago urtero berritzeko hurrengo lau urteetan”, dio Leire Sologaistua Ondareko arduradun juridikoak: “Lehen denbora luzeko emakida zuten aparkalekuek, zehazki, 40 urtekoa, baina forma juridiko horrek ez zuen herritarren beharrizanak asetzen”. Libre dauden aparkaleku horiek lortuko dituztenek sei hilabetean orainduko dute alokairua, hau da, 180 euro.\nAparkaleku publikoak alokairuan hartzeko zozketa gaur egingo dute Galdakaon


Mulutxo hau iberiar mendi mediterraneoetako endemismoa da. Lurzoru krioturbatua duten kareharrizko gandor eta muino harritsu eta haizetsuetan soilik hazten da eta Euskal Herrian, Kodes mendilerroan baino ez da azaltzen, eta bertan bi populazio isolatu bakarrik ezagutzen dira. Hori dela eta, 1998. urtetik 'Bakana' bezala sailkatuta dago EAEko Espezie Mehatxatuen Zerrendan.\nLandare iraunkorra dugu, mulu trinkoak eratzen dituzten errizoma motzez osatutakoa. Oinarrian zurkara da eta asko adarkatzen da, gehienez 8 cm-ko zurtoinak garatzen dituelarik. Zurtoin hauek iletsuak dira, korapilatuak eta orokorrean, hostoak baino motzagoak.\nHostoak 2-6 x 0,7-1,2 mm-koak, eseriak dira, forma obatu-lantzeolatukoak, zorrotzak, eta mukroidunak. Bizarrak 0,2-0,5 mm neurtzen ditu. Hostoen ertzak lodituta egoten dira eta nerbio bakarra dute. Glabroak dira edo ziliatuak azpikaldean.\nZurtoin txiki batzuk urtero luzatzen dira, hostoak banatuagoak dituzte eta horien puntan loreak ateratzen dira. Loreak burutxoetan biltzen dira, orokorrean 4-5 loreko multzoetan elkartuta, hostoen antzekoak diren bi brakteez babestuta (hauek beti loreak baino motzagoak direlarik). Loreak ere eseriak dira.\nLore pentameroak dira. Kalizak 4,5-7 mm neurtzen ditu eta iletsua edo glabroa izan daiteke. Sepaloak oblongo-lantzeolatuak dira, ziliatuak, zorrotzak eta ertz mintzakara eta zeharargitsua dute, lehorra. Petaloak, aldiz, kaliza baino handiagoak dira, 6-9,5 mm-koak, zuri garbiak eta eliptiko zabalak, eta punta osoa dute. 10 lorezilek eta obario batek osatzen dute organo sexuala. Obarioa 3 karpeloz eratuta dago, eta kapsula-itxurako fruitua ematen du, dituen 6 hortz apikalei esker irekitzen dena. Anterak 0,5-0,8 mm-koak dira, arrosak edo horiak.\nFruitua kapsula motakoa da, 34,5 mm-koa, oblongoa eta hortz tenteekin. 1-1,3 mm-ko haziak ematen ditu, giltzurrun formakoak, beltzak eta tuberkulutsuak.\nKontinentaltasunaren eragina duten iberiar mendi mediterraneoetako endemismoa da. Euskal Herrian dago espezie honen ipar-ekialdeko banaketa-muga, eskualde eurosiberiarra eta mediterraneoaren arteko trantsizio-zonan, hain zuzen. Gure lurraldean, hegoaldeko mendietan bakarrik bizi da, Kodes eta Kantabriako mendikateetan, hain zuzen ere, 900 eta 1.400 metro bitarteko altitudean.\nLurzoru krioturbatua duten kareharrizko gandor eta muino harritsu haizetsuak xumeki estaltzen dituen landarediaren zati da. Eremu horiek Gaztelako ordokietako eta iberiar sistemako kareharrizko mendietako larreen antzekoak dira.\nMaiatzaren lehen erdialdea eta uztailaren hasiera bitartean loratzen da, eta fruituak udan heltzen dira.\n1998. urtetik dago espezie hau EAEko Espezie Mehatxatuen Zerrendan, 'Bakana' bezala sailkatuta. Izan ere, bi populazio bakartu bakarrik ezagutzen dira, ale ugari dituztenak. Mendebalderantz, Obarenes mendietan (Burgosen) esaterako, ugariagoa da, baina ekialdean espezie horren banaketa-eskualdea amaitzen da. Horregatik beharrezkoa da Arabako populazioak kontserbatzea. Dirudienez, landare hori gure lurraldean kantonatuta dago klimaren eraginez, eskualde mediterraneoaren mugan baikaude. Halaber, hemengo klima ez da oso kontinentala, eta tenperatura-aldaketak ez dira oso nabarmenak. Beraz, ez da oso eremu handietan gertatzen lurzoruaren krioturbazioa, eta hori landarearen eskakizun ekologikoa da. Landarea bizi den eremuetan eskala handiko herri-lanak saihestea ezinbestekoa da. Eskala txikiko lur-higidurak (krioturbazio artifiziala) mesedegarriak izan daitezke landarea hedatzeko.\nEgilea: | Sorrera: 2012/05/08 | Azken eguneraketa: 2014/09/08 | Bisita-kopurua: 1206 | Argazki nagusia: César Fernández González


urtarrila | 2006 | Nire etxeko leihoa\nGaur eguerdian ogia erostera joan naiz, okindegi-kafetegi horietako batera. Atean *Aquí se puede fumar* idatzita agertzen zen nota batean. Atea ireki dudanean jendean hasi naiz erreparatzen, zigarroak erretzen ari zirenak zeuden. Eta harritzekoa bada ere, umeak ere. Legea hausten duten faktorea momentu horretan. Tabakoaren Aurkako Legearen arabera 16 urtetik beherako inor ezin daiteke egon erretzen uzten duten kafetegi edo tabernetan. Lau zeuden.\nLege hau % 100 betetzea oso zaila izango da. Denok jarri beharko dugu zerbait gure partetik, bestela goi agintariek agindu dutena ez baldin bada betetzen, etorkizun batean aldaketak ezartzeko zailtasun handiak egongo dira.\nKategoria Sailkatugabeak, etiketak aktualitatea, 2006(e)ko urtarrilaren 3a egilea Iban Perez.\nZer moduz ari zarete egun hauek igarotzen? Familia inguruan ibiltzeko garai honetan eta urte bukaerarekin batera erreflexionatzeko eta pentsatzeko beta hartu behar dugu.\nUnibertsitateko asignaturak gainditu.\nUdan berriro lana egin.\nBlog-ean idatzi, eta blogak irakurri.\nAloñako bigarren igoera, Arrasate  Oñati, San Silvestre 2006 ixa 2007 (Korrika). Oñatiko Duatloia (Duatloia). Triatloi batgutxienez. Noja, Getaria  Zarautz, Ondarru, Donostiako bi (igeriketa zeharkaldiak).\nHauek dira nireak, zureak?\nKategoria Sailkatugabeak, etiketak pentsamenduak, 2006(e)ko urtarrilaren 1a egilea Iban Perez.


Kalean da Txikitto aldizkaria, San Juan jaien bezperan - etakitto.eus\nKalean da Txikitto aldizkaria, San Juan jaien bezperan\nAste honetan, San Juan jaien atarian, banatuko da TXIKITTO aldizkariaren 209. alea, ekaineko alea (hemen daukazu PDF formatoan).\n“Ikasleekin berriketan” atalean, Ikasturte amaierarako San Andres ikastetxeko 4. mailako ikasleek azkeneko proiekturako aukeratu duten gaia kirola izan da. Ikasle horietako seirekin elkartu gara eta euren ahotsetatik jakin dugu proiektua zertan datzan. . HEMEN DAUKAZUE EUREKIN EGINDAKO BIDEOA:\n“Aitxitxa-amamekin berbetan” atalean, Rosario Urkia Eibarren jaio zen, 1943. urteko uztailaren 22an. Laster beteko ditu, beraz, 79 urte. Oihane eta Amets biloba bikiek oso elkarrizketa polita egin diote amamari.\nHori guztiaz gain, sanjuanetako jai-egitaraua, ikastetxeetako berriak, ikasleek egindako denborapasak, txisteak eta ipuina eta beste hainbat atal aurkituko dituzue.\n« [BIDEOA] Herri-kirolen Euskal Jaialdia Youtuben ikusgai dago Barraken prezioa 0,90 eurokoa izango da bihar »


Jendaurrean Erabili proiektuaren lehen fasearen txostena ikusgai | Soziolinguistika Klusterra\nAtarikoa » Jendaurrean Erabili proiektuaren lehen fasearen txostena ikusgai\nJendaurrean Erabili proiektuaren lehen fasearen txostena ikusgai\nAzk, 2017-11-15 14:58\nProiektu honen xedea da jendaurreko komunikazioan euskara gehiago, hobeto edo eraginkorrago erabili nahi duten erakunde eta eragileen jarduna errazteko bitartekoak antolatzea. Horretarako, batetik, praktika-komunitate bat abian da. Izaera eta alor desberdinetako eragile sozial zein erakunde publiko eta pribatuen arteko harremana sustatu, esperientziak partekatu eta elkarrengandik ikasteko gune aktiboa dena. Bestetik, prestakuntza saioak eskaintzen zaizkie proiektuko partaideei; komunikazioan, berrikuntzan eta praktiken aldaketan sakontzeko eta trebatzeko. Gaur gaurkoz 20 erakundetik gora parte hartzen dute proiektuan.\nIkusgai dagoen txostenak 2016 urtean egindako lanaren bilduma egiten du; proiektuaren lehen fasearena. 2017ko udaberrian praktika-komunitateko kideen artean zabaldu zen eta orain ikusgai dago interesa duen ororentzat.\nArgitalpenean azaltzen dira proiektuaren helburak eta bere oinarri teoriko eta metodologikoak; praktika komunitatearen ezaugarriak eta bertan ikerketa egitaratzeko modua ere jasotzen da; honez gain, Jendaurrean Erabili proiektuan jarraitutako urratsen kontakizuna egiten da.\nInformazio gehiagorako: jendaurrean.eus


Zergatik ez daude bakarrizketak euskaraz telebistan? | euskaljakintza\nBy Mikel Aiestaran on 2011(e)ko azaroak 12 in orokorra\nAzkenaldian, telebistako programazioan gero eta ugariagoak dira txiste eta umore bakarrizketak uztartzen dituzten saioak; eta ez hori bakarrik, arrakasta aparta edukitzen ari dira. Famatuenak laSextako “El club de la comedia” eta gehiago ematen ez duten Antena 3ko “El club del chiste”. Orduan, nire galdera da: hauen harrera ona ikusita eta hau egiteko espezialistak baditugula jakinda, zergatik ez da euskarazko kanal batean horrelakorik egiten?\nEz naiz bakarra proposamen hau egiten duena. Berriako elkarrizketa honetan ikus daitekeen bezala, Barry Manley umoregile irlandarrak zera esaten dio elkarrizketatzaileari, txunditurik: “Niretzat harrigarria da hemen bertsolaritza egotea, baina bakarrizketarik ez”. Eta une batez pentsatzen jarrita, konturatzen zara bertsolaritzak lotura handia duela bakarrizketekin; izan ere, azken bertso txapelketetan jorratzen ari diren gai ohikoenak umorearekin lotura handia baitute; eta ez hori bakarrik, milaka ikusle joaten dira espektakulu honetaz gozatzera.\nEkitaldi desberdinak ere antolatu izan dira azken urteotan; esate baterako, Donostian izandako Kilometroak-ek bakarrizketak euskaraz ikusteko aukera eman zuten Noticias de Gipuzkoa aldizkariko artikulu honetan adierazten den bezala eta, urte honetan bertan, Villabonako II. Euskarazko bakarrizketa lehiaketa ospatu zen (informazio gehiago hemen). Baina ez da nahikoa jendearen gogoa kontuan hartzen bada; izan ere, borondate hori aintzat hartuko balitz, udalerri gehienetan egon behar bailitzateke ekitaldiren bat.\n3 Responses to Zergatik ez daude bakarrizketak euskaraz telebistan?\nIÃ±igo J. 2011(e)ko azaroak 14 at 4:05 pm #\nArrazoaia duzu Mikel! Nire ustez hemen ere arrakasta handia izango lukete bakarrizketek. Ni behintzat joango nintzateke horiek entzutera.\nIrati 2011(e)ko azaroak 14 at 4:48 pm #\nOso artikulu ona. IÃ±igok aipatzen duena errepikatzeaz gain, bertsolaritzaren inguruan diozuna ere azpimarratuko nuke, izan ere, horixe da gaur egun euskaran bakarrizketara gehien hurbiltzen den arloa.\nBeÃ±at 2011(e)ko azaroak 15 at 8:34 pm #\nZurekin bat nator Mikel. Hala ere, Wazemank bezalako programa umoretsuen arrakasta ikusita, berehala telebistan euskaraz bakarrizketak ikusi ahal izango ditugula uste dut.


Isturizko (Nafarroa Beherea) mamut-ehiztariek duela 30.000 urte utzi zuten «arrastoa» Isturizko (Nafarroa Beherea) mamut-ehiztariek duela 30.000 urte utzi zuten «arrastoa»\nHome Gizartea Kultura Isturizko (Nafarroa Beherea) mamut-ehiztariek duela 30.000 urte utzi zuten «arrastoa»\nApi 18, 2021\nGure arbasoek gaur egungo Euskal Herrian utzitako aztarnak aztertzen dituzten arkeologoek harritu egiten gaituzte behin eta berriz beren aurkikuntzekin.\nBehin baino gehiagotan aipatu ditugu aurkikuntza horietako batzuk:\nDuela 25.000 urte inguru, gaur egun Donostia den gune horretan bizi ziren gizakiek, harremanak eta harreman komertzialak zituzten ehunka kilometrora bizi ziren beste erkidego batzuekin.\nMendebaldeko Europako mapa zaharrena, ezaguna, Nafarroako kobazulo batean aurkitu da.\nBizkaiko Atxurra kobazuloan aurkitutako labar-artearen aparteko bilduma, 15.000 urteko antzinatasunarekin.\nGipuzkoako Irakaitz haitzuloan aurkitutako harrizko zintzilikarioa, 25.000 urteko antzinatasuna kalkulatzen zaiona.\nEzkuztako (Gipuzkoa) haitzuloan ageri diren hiru hagaxka magdalenak edo «isturitzar hagatxoak» (Isturizko kobazuloan). 14.000 urte inguru omen dute.\nHistoria luzea du Europako eskualde honek. Babesleku franko-kantauriarra da, eta Frantziako hego-mendebaldetik Kantauriko itsasertzeko ekialderaino hedatzen den eremua hartzen du. Azken glaziazioan Europako iparraldetik iritsi ziren giza taldeen kokaleku nagusitzat hartzen da zona hori, muturreko baldintza klimatikoetatik ihesi. Hortik atera ziren hotz handiko garai horren amaieran, Europa kolonizatu zuten biztanle batzuk.\nOraingoan gaira itzuli gara, Euskal Herriko Unibertsitateko (UPV/EHU) ikertzaileek Isturizko haitzuloan egiten den nazioarteko ikerketa baten parte hartzen dutelako. Haitzuloa kultura zabaltzeko gune gisa aurkezten da, eta lehen aipatu ditugun hezurrezko hagaxka apainduei izena ematen die, edo munduan ezagutzen diren flauta zaharrenetako batzuk aurkitu dira, 25.000 urte inguru dituztenak.\nIsturizko kulturako flauta hezurra\nHan aurkitu zen 1988an mamut baten eskuineko eskapula. Duela 29.000 urte inguru ehizatu zuten, gero, kobaren barruan kontsumitzeko. Harritu egin zuen horrek, mamut baten tamainako animaliei aurre egitea saihestu ohi zutela uste baitzuten.\nBeraz, salbuespena izan zitekeen, ohiz kanpoko zerbait. Baina UPV/EHUko ikertzaile-taldeak ebidentzia berriak aurkeztu ditu amaitu berri den hiru asteko ikerketa-kanpainaren amaieran.\nBi metro koadroko lan eremu batean hiru mila aztarna arkeologiko berreskuratu dituzte, fauna eta litikaren artean. Eta berreskuratutako hondakin horien artean, mamutaren eskapula hura ez zegoela bakarrik deskubritu dute, ez zela salbuespena. Beste animalia batzuen hondakinak ere bazeuden, elur-oreinen, zaldien eta bisonteen hondakinak, Goi Paleolitoko harrapakin arruntenak zirenak, baina mamutaren beste hondakin batzuk ere bazeuden.\nHorrek, ohiz kanpoko zerbait zirudiena desagertu egin dela esan nahi du, eta gaur egun Nafarroa Beherean bizi ziren gizakiek, ahal zutenean mamuta beren dietan sartzen zuten.\nFrance Bleu – 2021/4/17 – Frantzia\nDes fouilles archéologiques révèlent que des hommes chassaient le mammouth à Isturitz\nUne découverte exceptionnelle dans la grotte d’Isturitz à Saint-Martin-d’Arberoue. Dans cette cavité se trouve une épaule de mammouth découverte en 1998. Une équipe archéologues de l’Université du Pays Basque (UPV/EHU) vient d’apporter des éléments nouveaux au terme d’une campagne de recherche de trois semaines.\nCampusa – 2021/4/14 – Euskadi\nUPV/EHUko talde batek Isturizko aztarnategiaren indusketan hartu du parte, Isturitze eta Otsozelaiko haitzuloekin lankidetzan egindako eta Akitania Berriko Arkeologiako Eskualde Zerbitzuak finantzatutako nazioarteko proiektu batean. Indusketa hasi zutenetik, hiru mila aztarna arkeologiko berreskuratu dituzte (fauna-aztarnak eta aztarna litikoak). Testuinguru arkeologiko paregabe horri esker, Isturitzen milaka urtean bizi izan ziren gizakien bizimodua nolakoa izan zen jakin ahal izango dute.\nPrevious articleKorsika eta Euskal Autonomia Erkidegoak lankidetza instituzionalari buruzko memoranduma sinatu dute\nNext articleNASAk Saint-Pierre-et-Miquelonen irudi bat eskaintzen digu, espaziotik ikusita\nPortugaldik Galesera ardoa garraiatzen zuen XV. mendeko euskal ontzi bat berreraikitzen ari da Newporten


Tolosako hirigintza feminizatzeko eskaria egin du Berdinbidek - Tolosaldeko ataria\nTolosako hirigintza feminizatzeko eskaria egin du Berdinbidek\nTolosaldeko Ataria 2017-12-05 19:35\nBerdinbide Berdintasunaren aldeko eta Genero Indarkeriaren kontrako Gizonezkoen elkarteak eskari bat aurkeztuko du, Tolosako Udalean, zinegotziak mozio gisa azter eta bozka dezaten. Besteak beste, 2018. urtetik aurrera herriko hirigintza proiektu berriei begira jarri da elkartea, data horretatik aurrera «Tolosa Herri Feminista deklaratzeko» galdeginez.\nHorretarako, «Tolosan egiten diren plaza, kale, etorbide eta eraikin berriek emakume izena eduki beharko dute», Berdinbideren arabera.\nElkarteak historiari begira ekin dio adierazpenari, nabarmenduz, «emakumeak beti bigarren mailan eta baztertuta» utzi izan direla: «Beti egon izan dira baztertuta, eta hala daude gaur egun ere. Matxismoak, ideologia dominatzailea den aldetik, irabazi egin du eta egiten du, eta berak antolatutako gizartean, gizonak du nagusitasuna».\nHorrela, indarkeria matxistak utzitako datuak ere baliatu dituzte, beren eskaria indartzeko. Batetik, azaldu dute, Euskal Herrian 52 emakume bizi direla eskoltarekin; horietatik 14 Gipuzkoan. Euskal Autonomia Erkidegoan, berriz, 4.370 emakumek dute poliziaren babesa, indarkeria matxista dela-eta. Horri, Espainian aurten eraildako 46 emakumeren datua gehitu diote.\nBerdinbidek, ordea, matxismoaren adierazpen makurrenetik oinarrizko baztertzera jo nahi izan du mozioan, hirigintza feminizatzeko eskaria argudiatzeko: «Emakumeak jo eta hil ez ezik, ikusezin ere bilakatu ditugu, hainbat arlotan nabarmendu diren emakumeak ahaztuz. (...) Emakumeen eta gizonezkoon arazoa da eta, bide horretan, urrats txiki bat da, emakumeek egiten duten lana agerian jartzea».


HKEE eta Eusko Legebiltzarra - Tribunal Vasco de Cuentas Públicas\nHerri-Kontuen Euskal Epaitegia Eusko Legebiltzarraren mendeko atala da eta bere agindupean dihardu. Osoko Bilkurak bertako kideak gehiengo kualifikatu bidez eta sei urtetarako hautatzen ditu. Legebiltzarrak berariaz nahi izan du Legebiltzarreko parlamentarien legegintzaaldia eta HKEEkoenak denboran bat ez egitea. Agintaldia lau urtekoa da legebiltzarreko ordezkarientzako eta seikoa Epaitegian parte hartzen duten kontseilariei dagokienez.\nEusko Legebiltzarra eta HKEEren arteko harremanak etengabea eta erraza izan behar du, erakunde biek fiskalizazioan helburu komunak dauzkatelako. Legebiltzarrak organo fiskalizatzaile sendoa, erabat independentea, inpartziala eta gardena behar du izan organo exekutiboari kontrol funtzioa bermatu ahal izateko. HKEErentzat, berriz, Legebiltzarra guztiz beharrezkoa da bere txostenak eta gomendioak benetan eraginkorrrak izan daitezen.\nHKEEren eginbeharreko bat, Legebiltzarrari ekonomia eta finantza gaietan aholkua ematea da, baina lotura urrunago doa. Erakunde fiskalizatzaileak Legebiltzarrari egiten dituen txosten guztien berri eman eta bere urteko Lanerako Plana erakutsi behar dio.\nEpaitegiaren lehendakariak Legebiltzarrean agerraldia egin beharko du Osoko Bilkurak horrela eskatzen duen guztietan, baina ohikoena da HKEEk berak eskatzea txostenen aurkezpena.\nLegebiltzarrak, bere aldetik ere, Epaitegiarekiko eskumen bereziak dauzka:\n– HKEEren Osoko kideak aukeratzen ditu.\n– Epaitegiarekin batera, kontrol egitekoa betetzean ekimena izateko eskumena du. Hau da, egoki iritzitako zeinahi erakunde publikori buruzko fiskalizazio txostena egiteko eska dezake, bai eta erakunde fiskalizatzaileari gai honetan dauzkan lehentasunak jakinarazi ere.\n– HKEEren kontuak aztertzeko ardura duen organoa da.\nEusko Legebiltzarraren eta HKEEren arteko harremanak Ekonomia eta Ogasuneko Batzordearen bidez bideratzen dira.


Pacto Pro Data Gipuzkoa Ituna - Eta orain, zer komunitateak\nHamar gogoeta datuen erabilera etikoa eta sozialki arduratsua sustatzeko\nDigitalizazioa eta horri lotutako prozesu teknologikoak, hala nola datuen erabilera eta berrerabilera, egundoko iraultza ekonomiko eta sozial gisa hartzen dira, Laugarren Iraultza industriala deritzona. Hori jada bereziki garrantzitsua da, adibidez, gizarte-intereseko eremuetan, hala nola osasunean, hor adimen artifizialak eta datuen zientziak aukera ematen baitute epidemien hedapena iragartzeko, sendagaietan bigarren mailako edo albo-ondorioak aurkitzeko, ingurumen-kutsaduraren aurkako neurriak ezartzeko, etab. Digitalizazioaren bidez, orain askoz eskala zabalagoan atzeman eta kalkula ditzakegu existentziaren alderdi fisikoak eta ukiezinak, eta horien gainean jardun dezakegu. Gainera, beste iraultza batzuetan gertatu den bezala, digitalizazioari lotutako automatizazioak gizakia zeregin arriskutsu edo alienatzaileetatik askatu ahal izango du. Eraldaketa digitalaren ekonomiak gauzak ikusteko eta egiteko ditugun moduak alda ditzake, eta ekintzailetza-eredu berriak sor ditzake, esate baterako berrikuntza lankidetzaren bidez (adimen kolektiboa eta esperimentazio irekia), eta gizarte-aktibismorako aukera berriak. Era berean, datuetan oinarritutako politika publikoek hain espekulatiboak ez diren erabaki-ereduei lagunduko diete, arriskuak eta ziurgabetasunak murrizten.\nGaur egungo pandemiak digitalizazioaren eta datuen garrantzia nabarmendu ditu era guztietako erronka eta arazoei aurre egiteko, ez bakarrik osasun publikoari dagokionez, baita lanari, administrazio-kudeaketari, gizarte-politikei eta herritarren parte-hartzeari dagokienez ere.\nGizartean (herritar, enpresa, instituzio eta erakundeen artean) ezjakintasun handia dago datuen erabilera, horien aukera edo ahalbide, balizko onura eta arriskuei buruz.\n02. Pertzepzioa aldatu\nEzjakintasunak datuen zientziaren pertzepzio desitxuratua dakar, eta gehiegizko beldurra sortzen du datuen kudeaketa publikoaren aurrean eta, aldi berean, oinarririk gabeko lasaitasuna benetako arriskua duten egoeren aurrean, adibidez, datu pertsonalen kopuru itzelak korporazio teknologiko handiei oharkabean lagatzearen aurrean.\n03. Datuen balioa\nEz da sozialki hautematen datuak erabili, partekatu eta berrerabiltzeak eskaintzen duen balio-kate garrantzitsua, politika publiko aurreratzaile, zerbitzu, jarduera ekonomiko eta salaketa sozialeko ekintzak sortzeko, hainbat mailatan: makroan (instituzioak eta administrazioak), erdikoan (erakundeak eta enpresak), mikroan (elkarteak eta pertsonak).\n04. Datuak hor daude\nDagoeneko, gizabanako, erakunde, instituzio eta zerbitzuek sortutako datu-kopuru itzela dago, baina ez dago elkar eragingarritasun eta aprobetxamendurako azpiegitura eta dinamikarik. Datu horietako gehienak ez dira pertsonalak, edo behar bezala anonimotuta edo pseudoanonimotuta daude, eta ez dute, beraz, arazorik sortzen pribatutasunari dagokionez.\n05. Proaktiboak izatea\nDatu-zientziari buruzko politikek izaera erreaktibo eta defentsibo handia izan dute, mesfidantzan eta beldurrean oinarrituta. Paradigma hori gainditu eta datu-zientziaren eredu propositibo batera igaro behar da. Eredu horretan, administrazioek eginkizun proaktiboa hartu behar dute, datuen erabilera eta berrerabilera errazteko, eskakizun tekniko, etiko eta juridikoak benetan betez.\n06. Ikuspegi multidiziplinarra\nDatuen analitika ez da soilik alderdi teknikoetara, zientziari eta teknologiari dagozkienetara, mugatzen, baizik eta ezinbestean eskatzen du filosofia, gizarte-lan, zuzenbide, genero-ikuspegi, aniztasun funtzional, kudeaketa publiko eta gizarte zibil antolatuaren laguntza.\nDatuen erabilera eta berrerabilera pertsonengan zentratuko da, eta konfiantza soziala sortuko du, baldin eta funtsezko 5 printzipio etikori erantzuten badie:\nKalteak minimizatzea (segurtasuna eta babesa), onurak maximizatuz.\nPribatutasuna eta nortasun pertsonala bermatzea.\nInklusioa eta justizia (ekitatea) sustatzea, alborapenak saihestuz.\nSistemen azalgarritasun edo esplikagarritasuna eta gardentasuna: auditabilitatea eta trazabilitatea.\nIngurumena eta etorkizuneko belaunaldiak babestea.\nAurrekoari erantzuteko, hiru ekintza-konpromiso proposatzen ditugu:\n08. Prestakuntza- eta sentsibilizazio-plana\nBalio ekonomiko eta soziala sortzeko datuek duten ahalmenari buruzko prestakuntza eta sentsibilizazioa sustatuko dute gizartean botere publikoek eta, oro har, instituzio eta beste erakunde batzuek, eta alde horretatik arrakasta-adibideak nabarmenduko dituzte.\nHerritarren “ahalduntze teknologikoa” bultzatuko da, datu pertsonalen babesa azpimarratuz eta, aldi berean, datuak behar bezala eta errespetuz tratatzeak ikerketa biomediko, osasun, administrazio-kudeaketa, gizarte-zerbitzu, egoera ahulean dauden kolektiboentzako arreta, garapen ekonomiko eta berrikuntzarako eskaintzen dituen aukerak azpimarratuz; hau da, guztion onerako —hain zuzen ere, datuen erabilera sozialki arduratsu hori legitimatzen duena—. Asmoa da “datuak zaintzea geure burua eta besteak zaintzeko”.\n09. Aurretiko azterketa eta bermeak ezartzea: Eragin Etikoaren Ebaluazioa\nDatuak erabiltzea eta berrerabiltzea eskatzen duen proiektu, zerbitzu edo programa ─publiko, pribatu edo misto─ orok azterketa zorrotza egin beharko du datuen iturrien kalitateari buruz (alborapenak saihesteko) eta datuen tratamendu seguru eta etikoari buruz (diskriminazioak eta bidegabekeriak saihesteko). Haien balio-katea ere zehaztuko da, arreta berezia jarrita beraien gizarte-eragin positiboari eta datu pertsonalen (pribatutasuna) eta kolektibo kalteberen babesari. Azterketa hori publikoa izango da.\n10. PRO DATA COMMONS plataforma\nDatuetan oinarritutako proiektuak bultzatu, erraztu eta komunikatzeko ─antzeko ekimenekin lankidetzan, adibidez enpresa-arloa bezalako eremuetan─ plataforma bat garatu beharko litzateke instituzioak, erakundeak, ikerketa-zentroak, enpresak eta herritarren erakundeak lotuko lituzkeena. Helburu hauek izango lituzke:\n“Datuaren ekonomia zirkularra” sustatzea.\nDatuen erabilera eta berrerabilera erraztea honako hauen bidez: erabilgarri dauden datu-baseen ezagutza, horien elkar eragingarritasuna eta eskuragarritasuna (bermeekin) enpresa, instituzio, erakunde eta, oro har, herritarren aldetik.\n“Herritarren subiranotasuna” defendatzea datuen gainean.\nDatu-kooperatibak sustatzea korporazio teknologiko handien ordezko aukera gisa.\nAurretiazko berme-azterlanak egiten laguntzea.\nDatuetan oinarritutako proiektuen transferentzia sozial eta zabalkundean laguntzea.\nPro Data Gipuzkoa\nItuna sinatu du\nArduraduna Kutxa Taldea: Kutxa Fundazioa, Kutxagestión Zerbitzuak, SLU eta Kutxa Banku Fundazioa\nHelburua Guztion onerako Datu Itunaren atxikipena kudeatzea, ituna sinatu duten pertsonen identitatea agerian uztea eta sinatutako itunaren aurrerapenei buruzko informazioa bidaltzea.\nJatorria Interesdunak zuzenean emanda.\nHartzaileak\t Ez da aurreikusten hirugarrenentzako datu-jakinarazpenik, legezko betebeharra izan ezik. Aukera hori izanez gero, baimena eskatuko da.\nEskubideak Sarbidea, zuzenketa, ezabapena, mugak, aurkakotasuna eta eramangarritasuna, bai eta informazio gehigarrian azaldutako beste eskubide batzuk ere.\nInformazio gehigarria\t Datuen babesari buruzko informazio gehigarria gure pribatutasun-politikan kontsulta dezakezu.\nKutxa Fundazioak bultzatutako “Eta orain, zer” ekimenaren esparruan egindako “Guztion ongirako Big Data” komunitatearen lanaren emaitza da prototipo hau.


Heriberto Pérez: «Ibilgailu pribatuari buruz hitz egiten dugunean, ez dugu soilik autoetan pentsatu behar, bizikleta ere badago» - UPV/EHU\nBilboko Ingeniaritza Eskolako ingeniaritza zibileko irakaslea eta ikertzailea\n«Ibilgailu pribatuaz hitz egiten dugunean, bizikletaz ere pentsatu behar dugu»\nHeriberto Pérez: Argazkia: Tere Ormazabal. UPV/EHU.\nHeriberto Pérez Acebo, bide, ubide eta portuetako ingeniaria, aditua da garraioan eta mugikortasunean. UPV/EHUko irakasle eta ikerlariak esan du aldatu egingo dela mugikortasuna ulertzeko modua: bizikletek eta oinezkoek leku gehiago izan beharko lukete, automobilen kaltetan. “Une hau balia dezakegu inertzia batzuk aldatu eta jasangarriagoak diren beste garraiobide batzuei protagonismoa emateko, bai eta hiriko espazioaren banaketa aldatzeko ere”, aldarrikatu du.\nBadirudi urruntze neurriak hainbat hilabetez egongo direla indarrean eta, ondorioz, zaila izango da garraio publikoak aurretik zuen funtzionamenduari eustea. Autoaren erabilerak gora egingo du?\nBai. Jendeak egin zuen lehendabiziko gauzetako bat izan zen garraio pribatua erabiltzea, garraio publikoa saihestu eta, hala, “urruntze soziala” izeneko hori gorde ahal izateko. Konfinamendu zorrotzeneko asteetan, hori behin-behineko konponbide bat izan zitekeen; izan ere, trafiko gutxi zegoen errepidean eta, ondorioz, egokia zen nahitaezko jardueretako langileak beren autoetan lanera joateko. Halaxe sustatu zuen, gainera, Garraio eta Hiri Mugikortasuneko Ministerioak. Hala ere, ezinezkoa zen langile guztiak ibilgailu pribatuetan lanera joatea eta, ondorioz, beharrezkoa izan zen garraio publikoa mantentzea. Jendeak garraio publikoa erabiltzeari uzteko arriskua dago, eta ahalegin handia egin behar izan da horren erabilera sustatzeko. Autoaren erabilerak gora egingo du, eta bizikleten erabilera ere areagotu liteke, garraiobide mota horri bidea errazten bazaio.\nTxinan, esaterako, dagoeneko gertatu da autoaren erabileraren gorakada hori, konfinamenduaren ondoren.\nBai, Txinan eta beste herrialde batzuetan ikusi da gorakada hori. Adibidez, Estatu Batuetan; bertan, garraio publikoa nagusiki harrapatuta dauden erabiltzaileek baliatzen dute, hau da, bidaiatzeko beste modurik ez dutenek (baliabide gutxiko pertsonak, gidabaimenik gabekoak, etab.). Ikusi da erabiltzaile horiek, garraio publikoaren oinarri zirenak, alegia, auto gehiago erosten ari direla.\nGarraio publikoa egokitu egin da jada: maskarak nahitaez erabiltzea, egunero desinfektatzea, bidaiari kopurua mugatzea eta maiztasuna areagotzea. Nahikoa izango al da?\nAzpimarratu egin behar da zeinen azkar egokitu den garraio publikoa errealitate berrira: ibilgailuak egunero desinfektatzen dira, eta zenbait elementu are sarriago; mugak ezarri dira, hala nola autobusetako atzeko ateak erabili behar izatea, gidariarekin harremanetan ez egoteko; eserleku hutsak uzten dira distantziak gordetzeko; nahitaezkoa da garraio publikoetan maskara erabiltzea... Dena den, ezinbestekoa da birusak transmititzeko dituen moduei buruzko ezagutza sakonagoa izatea neurri horiek jendea ez kutsatzeko nahikoa diren jakiteko.\n«Garraio publikoa ez da gai krisiaren aurretiko bolumena eramateko»\nBestalde, garraio publikoa erabiltzeko eskaria krisiaren aurreko mailetara iritsiko balitz, egungo bitartekoekin eta urruntze soziala mantentzeko beharrarekin, ezingo genioke aurre egin. Ez litzateke egongo krisiaren aurretik zegoen besteko eskariari erantzuteko behar beste ibilgailu, gidari, bitarteko.\nBehin-behineko planak jarri dituzte mahai gainean mundu osoko hirietan, bidegorriak sortzeko. Emmanuel Macron Frantziako presidenteak, esaterako, batzorde nazional bat sortu du mugikortasun berrian bizikletak izango duen rola aztertzeko. Bizikleta funtsezkoa izango al da udalerrietan?\nBai, berebiziko garrantzia izango du. Asko gustatu zait txio batean SNCFko (Société Nationale de Chemin de Fer), trenbideen enpresa publiko frantseseko, presidenteak egin duen laburpena: “Krisiaren aurretik bezainbeste mugitzen bagara, trenek lehen garraiatzen zituzten bidaiaren % 20 baino ezin dituzte eraman. Bizikletak behar ditugu. Bestela, herritar bakoitza auto batean eseriko da edonora joateko". Horixe da egin daitekeen laburpenik onena. Garraio publikoa ez da gai 2 metroko urruntze soziala errespetatuz krisiaren aurretik garraiatzen zuen jende bolumen bera eramateko. Nahiz eta tren, autobus eta gidari gehiago egon, eskari horri aurre egitea galarazten duten zenbait arazo tekniko daude: trenen arteko gutxieneko distantzia, autobusen arteko distantzia. Adibidez, autobusak 5 minututik behin jartzen baditugu, semaforo gorri pare bat baino ez dira behar hiri batean autobusek elkar harrapatzeko; bata bestearen atzetik joango lirateke eta, ondorioz, ez litzateke operatiboa izango.\n«Une hau baliatu behar dugu bizikletaren eta patinete elektrikoaren erabilera sustatzeko»\nEta bizikleta al da horren konponbidea?\nIbilgailu pribatuari buruz hitz egiten dugunean, ez dugu soilik autoetan pentsatu behar, bizikleta ere badago; hori da konponbidea. Horregatik aldarrikatzen zuen SNCFko presidenteak une hau baliatu behar dugula bizikletaren erabilera sustatzeko. Gainera, nik gehituko nuke ez dela soilik bizikleta; izan ere, guztiok ezagutzen ditugu agertzen ari diren beste garraiobide batzuk, mugikortasun berria deitzen duten hori. Horren adibide dira patinete elektrikoak. Horiek ere toki gehiago behar dute. Eta bizikletentzako eta antzeko ibilgailuentzako zenbat eta toki gehiago izan, orduan eta gehiago erabiltzen dira. Hala ere, egia da eta onartu beharra dago lanerako joan-etorri guztiak ezin direla bizikletaz edo patinete elektrikoz egin. Hala ere, joan-etorri batzuk ibilgailu horiek erabiliz egiten badira, onura handiak lortuko ditugu.\nHirietan autoentzako gordetako espazioaren eta oinezkoei zuzendutakoen arteko desoreka begien bistan gelditu da azken asteburu hauetan, hiriburu ugaritan; izan ere, espaloiak txiki gelditu ziren paseatzera edo kirola egitera atera ziren herritar guztientzat. Zentzuzkoa da espazio publikoaren % 60 ibilgailu pribatuei eskaintzea, milaka herritar espaloietan ezin kabitu dabiltzan bitartean?\nEgia da asteburu hauetan desoreka handia ikusi dugula hirietan oinezkoentzako eta ibilgailuentzako gordetako espazioen artean. Dena den, ezin ahatz dezakegu egoera ez dela ohikoa. Ia 50 egun konfinatuta zeramatzaten pertsonei paseoan ibiltzeko baimena eman zitzaien, baina bakarrik norberaren udalerrian. Hainbeste egunen ondoren etxetik atera zitezkeela aprobetxatu zuten ia herritar guztiek, baina udalerri barruan bakarrik egon zitezkeen, eta, gainera, urruntze sozial hori errespetatu behar zen; hori dela eta, bazirudien dena jendez beteta zegoela. Zorionez, hiri nagusietan zenbait urrats egin dira asteburuetan zenbait kale soilik oinezkoentzat izan daitezen. Eskertzekoa izango da hori. Hala ere, behin-behineko neurria baino ez da, eta ez du bide luzerik.\nBaina, ez al duzu uste horrek guztiak hiriko espazioaren banaketa aldatzeko aukera bat dakarrela?\nBai, eta etekina atera behar diogu. Beti esaten da krisialdiak aldaketa eta eraldaketa garaiak direla. Krisi honi esker, hirietako ingurumenaren kalitatea hobetu egin den modu berean, unea erabil dezakegu zenbati inertzia aldatzeko eta hirietan jasangarriagoak diren beste garraiobide batzuei garrantzia emateko, hiri espazioaren berrantolaketaren bidez. Ezin dira behin-behineko neurriak bakarrik izan; adibidez, kale batetik autoak igarotzea debekatzea. Krisiaren ondoren ere indarrean jarraituko duten neurriak behar ditugu: bidegorri gehiago, espaloi zabalagoak, hirietan oinezkoei protagonismo handiagoa ematea, bizikleta mailegurako zerbitzu hobeak... Neurri horiek iraun egingo dute. Adibidez, Bogotak luzatu egin ditu bidegorri kilometroak, eta hori krisiaren ondoren ere mantenduko da. Munduko beste hiri batzuetan, Estatu Batuetan barne, etorbide handietako erreiak itxi egin dira, bidegorri gisa erabili ahal izateko.\nAutobide eta autobien hedapena atzeratzea eta aurrekontu hori garraio publikoa sustatzeko erabiltzea proposatuko zenuke, hala nola, hirietarako sarrera guztietan autobusentzako erreiak jartzeko?\nEz dut ustea arazoa aurrekontua denik. Egia da autobide eta autobia berriek kostu handia dakarkiotela gizarteari; dena den, garraio publikoa sustatzeko beste neurri horien kostua ez da hain handia. Bidegorri bat hedatzea, etorbide handi bateko errei bat ixtea eta bidegorri bat jarri edo espaloia zabaltzea ez da oso garestia administrazioentzat. Jarrera kontua da, eta ez hainbeste aurrekontuari loturiko zerbait. Modu berean, hiri handien sarreran autobusentzako errei bat jartzea ez da hain garestia: nahikoa da errei hori babesteko mutiloi batzuk jartzea eta semaforoetan aldaketa batzuk egitea. Borondate politikoa behar da, eta herritarren aurrean justifikatzea zergatik den onuragarria hiri handi bateko sarrera nagusi baten errei bat kentzea, sarrera horiek saturatuta egon ohi direnean.\nZer eskatuko zenieke mugikortasunaren arloko erabakiak hartzen dituzten agintariei?\nEtorkizuna kontuan har dezatela eskatuko nieke erabakiak hartzen dituztenei, uneari etekina atera eta gizateria mehatxatzen duen beste krisi bat, klima aldaketa, konpondu ahal izateko; izan ere, epe luzeagoko arazoa dela dirudienez, ez digu berehalako kezkarik sortzen.\nInprimatu Heriberto Pérez: «Ibilgailu pribatuari buruz hitz egiten dugunean, ez dugu soilik autoetan pentsatu behar, bizikleta ere badago»


Basque Culinary Center Fundazioak BCC Wine-Ardoaren Institutuko Adituen Batzordea eratu du — TUlankide MONDRAGON\nAdituen Batzordea ardoaren munduan prestigio handia duten dozena bat profesionalek osatu dute.\nBasque Culinary Center Fundazioak etorkizuneko Ardoaren Institutua osatuko duten Adituen Batzordeko hamabi kideak izendatu ditu. Zentroaren helburua Espainiako ardogintza-sektorearen premiei eta erronkei buruzko hausnarketa egitea izango da, eta Adituen Batzordearen aholkularitza izango du dagozkion estrategiak eta jarduerak garatzeko. Ardoaren sektorean prestigio handia duten 12 pertsonek osatzen dute Institutuaren ernamuina. Basque Culinary Fundazioak ardoaren munduko bere proiektu izarra sustatu nahi izan du diziplina anitzeko Adituen Batzordearen bidez; hori dela-eta, Fundazioak sektorearen etorkizuna aztertu, haren premiei aurrea hartu eta Ardoaren Institutuak garatu beharreko jarduerak identifikatu ahal izango dituzten pertsonekin indartu nahi izan du proiektua.\nJoxe Mari Aizeagak, Basque Culinary Center Fundazioko zuzendariak, azpimarratu duen moduan, “etorkizuneko Ardoaren Institutua mundura irekitako proiektu bat izango da, eta haren bidez, ardoaren munduko profesional nahiz ezaguera berriak sortuko dira. Sektore honetan esploratzeko eta garatzeko asko dago oraindik, eta horri aurrea hartzeko eta etorkizuneko ildoen garapenean lan egiteko gai izango den agente aktiboa izan nahi dugu. Horretarako, aditu onenetan oinarritu gara, eta hurrengo urtetik aurrera, esparru horretan lan egiten hasiko gara elkarrekin”.\nAdituen Batzordeak etorkizuneko Institutuak garatuko dituen estrategien eta jardueren inguruko aholkularitza ematea izango du helburu, baita proiektuaren nazioarteko proiekzioa lortzea ere, prestakuntzaren, ikerkuntzaren eta berrikuntzaren arloetan. Ardoaren munduko lehen mailako profesionalek osatuko dute Adituen Batzordea, horien esperientziak eta ezagutzak aliatu bikainak izango baitira Ardoaren Institutua sektoreko agente dinamiko bihurtu dadin. Honako hauek osatzen dute Adituen Batzordea: Pablo Álvarez, Vega Sicilia upategiko lehendakaria; Guillermo Aranzabal, Rioja Alta upategiko lehendakaria; Jan Pettersen, Fernando de Castilla-Jérez upategiko lehendakaria; Pepe Hidalgo, Agustí Torelló eta Elena Adell enologoak; Josep Roca (Celler de Can Roca jatetxekoa, duela gutxi munduko jatetxerik onena aukeratua), Pablo Martín (Espainiako Sommelier Elkarteko lehendakaria) eta Eusebio Arbelaitz (Zuberoa) sommelierrak; eta Pedro Ballesteros, Espainiako Master of Wine bakarra. Horiez gain, Pilar Molestine kritikari gastronomikoa eta Quim Vila banatzailea izango ditugu.\nEspainia munduko ardo-ekoizle garrantzitsuenetako bat da: rankingean lehenengoa da landatutako azalerari dagokionez, hirugarrena ekoizpenari dagokionez eta bigarrena mundura esportatzen duen bolumenari dagokionez. Ardogintzaren sektoreak sekulako garrantzia du Espainian, eta ez ikuspuntu ekonomikotik bakarrik, baita gizartearen eta ingurumenaren ikuspegitik ere. Gainera, gastronomiaren funtsezko elementutzat hartzen da.\nSukaldaritza tradizionaletik sukaldaritza modernora bilakaera garrantzitsua izan den modu berean −jatetxeak goitik behera aldatuz−ardoak ere nabarmentzeko moduko bilakaera izan du azken urteetan, gastronomiaren funtsezko elementu bihurtuz. Testuinguru horretan, Basque Culinary Center Fundazioarentzat funtsezko eginkizuna da ardoaren ezagutza sakona izango duten profesional adituak prestatzea. Horregatik, oso garrantzitsua da Ardoaren eta Edari Destilatuen Institutuaren aldeko apustua egitea.


Martxan dira Villabonako Gaztelekuko eraberritze-lanak - Villabonako Udala\nZu hemen zaude: Albiste nabarmenak Martxan dira Villabonako Gaztelekuko eraberritze-lanak\nMartxan dira Villabonako Gaztelekuko eraberritze-lanak\nPost 2022 Maiatza 19\nUdalak Katea-Etxea Gaztelekuko eraikinaren hobekuntza lanei ekin die aste honetan. Egoera kaxkarrean zeuden hainbat espazio hobetu nahi dira horrela, 2022-23 ikasturte berria hasi aurretik. Gainera, duela hilabete batzuk gaztetxoen eta hauen gurasoen artean gauzatutako parte-hartze prozesuan bildutako ekarpenak kontuan hartuta burutuko dira eraberritze lan hauek\nUdalak, guztira, 13.580 euroko inbertsioa egingo du hobekuntza eta egokitzapen lan hauek gauzatzeko:\nHasteko, kanpoko terrazan eta eskaileretan isolamendu lanak egin dira. Honekin, barruko gelatan zeuden hezetasun arazoekin amaituko da. Aterki enpresak egin ditu lan hauek eta 6.316,38 euroko inbertsioa suposatu dute.\nBestetik, hezetasunagatik altxatako egurrezko zorua kendu eta berria ezarriko da ping-pong mahaia dagoen gelan. Sustrai aroztegiak burutuko ditu lan hauek 3.669,93 euroko kostua izango dute.\nEta amaitzeko, ping pong gela, beheko solairuko zenbait pareta eta eskaileretako paretak margotuko dira. Lan hauetara 3.593,70 euro bideratuko dira eta Alustiza margoak enpresa arduratuko da pintaketa guztiak egiteaz.\nBehin hobekuntza lan hauek burututa eraikina berriro ere erabilgarri egongo da. Gainera, Gaztelekuaren kudeaketa lanak kontratatzeko lehiaketa publikoa ere irekiko da datozen asteetan, beraz, datorren ikasturtetik aurrera zerbitzu publiko hau berriro ere martxan egongo da, azpiegitura eraberritu eta egokiagoekin.


Elhuyar hiztegiak 25 urte bete ditu - bizkaie.biz\nBizkaie! 2021-09-15 12:32 Euskerea berbagai\nElhuyar-en ikurretako batek, Elhuyar hiztegiak, 25 urte bete ditu aurten eta, ospatzeko, hiztegia konsultetako webgunea eta gailu mobikorretarako aplikazinoa barritu ditue.\n1996an hasi zan Elhuyarren EU-ES hiztegi elebiduna Euskal Herriko ikastetxe, liburutegi eta etxeetako apalategietan lekua hartzen eta erreferente izan da ordutik, bai euskeraz lan egiten daben profesionalentzat, bai euskerea ikasten eta irakasten dabuizenentzat be.\n25 urteotan, papeleko edizino bat baino gehiago izan dau EU-ES hiztegiak eta aurrerago etorri ziran EU-FR eta EU-EN hiztegiak.\n1999an emon eben papeletik digitalerako saltoa eta 2013tik egin daitekez konsultak hiru hiztegietan batera ordenagailu eta gailu mobikorren bidez.\nMende-laurena bete dauela ospatzeko, webgunea eta mobikorretarako aplikazinoa barritu ditue orain, azalean eta maminean. Diseinu moderno eta barritzailea emoteaz gan, konsulta-sistema erabilerrazagoa gehitu deutse eta hiztegiko sarrerak Interneteko adibide errealez hornidu, Dabilena web-corpusen atariari esker.\nElhuyarren hiru hiztegi elebidunak konsultau daitekez webgunean (EU-ES, EU-FR eta EU-EN) eta, bilaketak euskeratik eginda, hiruretako emoitzak batera ikusteko aukerea dago.\nEU-ES sarreren kasuan, Interneteko adibide elebakarrak (EU) nahiz elebidunak erakusten ditu, Dabilena web-corpusen atariari esker. Eta euskeraz egoki idazten eta berba egiten laguntzeko aldian-aldian argitaratzen ditue gomendioak be konsultetako moduan dagoz.\nHizkuntzalaritzan erreferente izateaz gan, teknologia barrietan be eredu da Elhuyar eta, bi arloetako erreferentzialtasun horri esker, etenbarik eguneratzen eta hobetzen jarraitzen dau, euskal gizartearen eskura punta-puntako baliabideak eta tresnak jarteko. Horren erakusgarri da hiztegiaren webgune barria.


Bertan behera geratu da 2021eko San Silvestrea\nGaur egungo pandemia-egoerak eta bizi dugun COVID olatu berriak lasterketarekin aurrera ez jarraitzea eskatzen digu. Nahiz eta probaren antolakuntzan murgilduak egon garen eta hasiera batean aurrera egiteko intentzioa izan, pena handiarekin baina guztion ho...\nSan Silvestre 2021 kirol-festa bueltan da\nAurten berriro ere abian gara San Silvestre Lasarte-Oriarekin. Has zaitezte mozorroa prestatzen, laister emango baitugu ordutegien, oparien eta hainbat sorpresen berri. Gora San Silvestre!\nAurten, Ventanas Alcar-ek emandako gabonetako bi saski zozketatzen ditugu. Bidali iezaguzu mozorroturik Lasarte-Orian zehar korrika agertzen zaren argazkiren bat eta gure facebook-en argitaratuko dugu (Aurtengo argazkia). LIKES (atsegin dut) gehien lortze...\nHauek dira Lasarte-Oriako San Silvestreko datu esanguratsuenak: Mozorroen lehiaketako emaitzak 1go saria: Javi Yubero. 2. saria: Idoia Martínez. 3. saria: Javier Martínez. Bikote onenari saria: Oscar López eta Iván Sánchez. Kuadrila onenari saria: M...\nDortsalen jasotzea: Abenduak 29-30 > 10:00-13:00/16:00-19:00 ANTONIO MERCERO lokalean (Okendo atzealdean); Abenduak 31 > goizez 10:00-13:00 ANTONIO MERCERO lokalean (Okendo atzealdean).\nIkusi, ikusi... Mozorrorik onena > TRUMOI tabernako gabon-saskia, LA PERLArako 2 pertsonentzako sarrerak, TXITXARDIN jatetxean 2 pertsonentzako bazkaria eta CAFÉS AITONAren produktu-sorta. 2. mozorrorik onena > GIZARTE ETXEA tabernan 2 pertsonentzako af...\nAbenduaren 31n goizean goizetik hasiko dugu festa. 11:30etatik aurrera, IZAN IÑURRI egitasmoaren aldeko pintxo-pote solidarioa eskainiko da. Minbizia dutenei eta haien ingurukoei laguntzea da egitasmoaren helburua. Gerturatzen zaretenontzat edariak, salda e...\nIreki da Lasarte-Oriako 5. San Silvestrean izena emateko epea\nDagoeneko ireki da KIROL PROBAKen Lasarte-Oriako San Silvestre lasterketan #SSLO 2019 izena emateko epea. Aurten ere opari ugari ditugu, batez ere lehen erregistratuentzat. Parte-hartze oparoa espero denez, seguruenik ez dira izen-ematea berandurako uzten d...\nEkarri gogora SSLO2018 barrutik\nMila esker guztioi mozorroengatik eta kirol-proba honi ematen diozuen koloreagatik!\nTrafiko etenladiak (2018/12/31 eguna)\n2018/12/31 egunean 15:50-17:00 bitartean, gutxi gora-behera (auzoaren arabera), zonalde honetako trafikoa moztua edo baldintzatua izango da Lasarte-Oriako IV.San Silvestre Lasterketa dela eta. Ahalik eta modu eraginkorrenean antolatzen saiatuko gara, enbara...


PEREGARNEA - Bidasoaren Herrialdea.\nApartamentua Plaza kopurua 7\nBerroetan kokatua dagoen Landa Apartamentua.\n6 lagunendako apartamentua + ohe gehigarria aukeran.\n3 gela, 2 komun, egongela tximeniarekin, sukaldea eta garajea.\nAnimaliak onartzen ditu (aurretik kontsulta egin).\n- Ibilaldi desberdinak egiteko aukera dago.\n- Baratzera bisita (oiloak, zerriak, ahuntzak...)\nAsteburua 270 € 250 € 250 €\nAstea 470 € 0 € 450 €\nHamabortzaldia 940 € 0 € 900 €\nGau gehigarria 80 €


Begi-kirurgiaren eztabaida | Consumer\nLaser bidezko kirurgia ikusmen-akatsak zuzentzeko metodorik ohikoena da, baina jende guztia ez dago ados epe luzeko onurez.\nMinutu gutxiren buruan, bisturia erabili beharrik gabe, ikusmena berreskura daiteke, eta betaurrekoak edo ukipen-lenteak betiko kendurik utz daitezke, errefraktazio-kirurgiari esker. Kirurgia horrek, laser ultramorea erabiliz, dioptria kopurua kentzen du eta ikusmena normalizatzen du. Baina teknika fidagarria da edo arriskutsua izan daiteke? 1991n erabiltzen hasi zirenetik munduan izan diren milioika kasuek gaixoen artean izan duen harreraren fede ematen dute. Profesionalen artean, ordea, ez dago aho bereko adostasunik, eta begi-laser bidezko kirurgiak bai defendatzaileak, bai aurkakoak ditu.\nMadrilgo Institutu Oftalmologikoaren arabera, kirurgia errefraktarioa ondo adierazi eta gauzatu ondoren, dioptrien ia %100 kentzen du ikusmenarentzat ia arriskurik gabe. Teknika horren aurka daudenek, optikoak eta optometristak batez ere, adierazi dute gaizki erabiliz gero laserrak ikusmen txarra eragingo duela. Kolektibo horren ustez, oraindik goiz da kirurgiaren onurak ziurtatzeko, ez baita ezagutzen begiaren epe luzeko etorkizuna, ebakuntza egin eta urte batzuetara arazo larriak sor baitaitezke.\nBetaurrekoen kristalen atzetik urteak igaro ondoren, eta haien arabera edozein jarduera egiteko, tentagarria da ebakuntza-gelan minutu batzuk pasatzea eta dioptriak betiko kentzea. Hori dela eta, gero eta pertsona miope gehiagok erabiltzen dute begi-laser bidezko kirurgia, zeinak bere begiaren gehiegizko potentzia dioptrikoa zuzentzen baitu eta irudiak erretinaren gainean behar bezala fokatuta eratzen baititu.\nMiopiaren eraginez, nekez ikusten dira urruneko objektuak, begiko kornea kurboegia delako; horregatik, argi-izpiak erretinaren aurretik elkartzen dira, zuzenean erretinaren gainean jarri beharrean. Laser-lanak kornearen erdiko zatiaren lodiera pixka bat murrizten du, eta kurbadura pixka bat lautzen du. Kornearekin lotutako arazoetarako bakarrik egin daiteke kirurgia, akats optikoa egonkortuta dagoenean eta azken urteetan handitu ez denean. Gainera, emakumeek kontuan hartu behar dute haurdun geratzeko arriskua, larritasun-egoeran gertatzen diren hormona-aldaketekin erantzun desberdina izan baitezake.\nBegi-kirurgia kornearekin lotutako arazoetarako bakarrik egin daiteke, eta akats optikoa egonkortuta dagoenean da egokia.\nLaser bidezko esku-hartzeen artean hedatuena Lasik teknika da, segurutzat eta eraginkortzat jotzen dena eta aldi berean miopia eta astigmatismoa zuzentzen dituena. Baina, nahiz eta onak izan, profesional batzuek ez dute begi onez ikusten teknika hori erabiltzea, batez ere optikariek eta optometristek. Profesional horiek diote, oro har, eragiketak ez duela ikuspegi gehiago ematen, eta, gainera, ikusmena murriztu egin dezake. Gainera, ziurtatzen dute begi-interbentzioaren ondoren kontrastearekiko sentikortasuna murrizten dela, eta horrekin batera, haloen, distortsioen eta argi-fokuen beste fenomeno batzuen ikuspegia ere gerta daitekeela. Teknika kirurgikoaren aldekoek, Madrilgo Institutu Oftalmologikoko profesionalek bezala, adierazi dute fenomeno horiek agertu diren arren, haien intentsitatea handia izan daitekeela ebakuntza osteko lehen asteetan, baina gero bidali egiten dutela. Hala ere, optikoek diote zenbait pazientek denbora luzez izan ditzaketela eragozpen horiek.\nGainera, ohartarazi dute ez dela komeni ebakuntza horiek egitea aldez aurretik aztertu gabe, teknika inbaditzailea baita (ehunak ebakitzea) eta berezko arriskuak baititu. Ebakuntza ondoko infekzio bat izateko aukerarekin batera, keratitis lamelar lausoa (DLK), epitelioaren estroma-barneko hazkuntza eta estroma-mikroildaskak gerta daitezke. Era berean, miopia larria izanez gero, emaitzak ez dira beti fidagarriak izaten, eta, batzuetan, bigarren saiora jo behar izaten da, baina operatutako begiak ez luke erresistentzia bera izango traumatismoren baten aurrean.\nEta ez da ahaztu behar, halaber, ehunak laserraren aplikazioaren aurrean duen orbain-erantzuna. Erantzun hori normala baino txikiagoa bada, esan nahi du pazienteak gehiegi tratatu direla; normala baino handiagoa bada, horrek esan nahi du ez dela konpentsatuko ebakuntzaren aurretik zuten akats guztia; beraz, beste ebakuntza bat egin beharko dute, edo betaurrekoak edo lentillak erabiltzen jarraitu. Baina azken kasu horretan, kontuan hartu behar da ebakuntza egin ondoren lentillekiko intolerantzia izaten dela, malkorik ez dagoelako, laserrarekin egindako kirurgiak lehortasuna eragiten baitu.\nKritika horien aurrean, laser bidezko ebakuntzen aldekoek nekez egin dezakete aurre; izan ere, ebakuntzaren eragozpenak eta arriskuak gorabehera, Oftalmologiako Akademia Amerikarraren arabera, begiko ebakuntzaren ondoren, pazienteen %95 pozik geratzen da emaitzekin.\nBetaurrekoak edo lentillak erabiltzearen alternatiba laser bidezko kirurgia da, eta Lasik teknika, 1991n hasi zena, da metodorik erabiliena. Zenbait azterlanen arabera, graduazio txikiko kasuetan hasi eta 15 edo 20 dioptriako arazoetaraino zuzendu dezakezu. Nola erabiltzen da laserra miopia-kasuak zuzentzeko? Eragiketa sinplea da, eta kornearen barruan laser eszentrikoa (laser ultramorea) aplikatzean datza. Haren funtzioa begi-geruza horren lodieran lente bat tailatzea da. Lente hori altxatu ondoren, laserrak kornearen geruza sakonetan jardun dezake, haren kurbadura aldatuz. Ondoren, lentea bere lekuan jarri eta itsatsita geratzen da, jostura-punturik erabili beharrik gabe. Lanketa kornearen erdian egiten da, begi-niniaren aurrean; beraz, begietara sartzen diren irudiak operatutako eremutik igarotzen dira, eta hori gertatzen da lentillak eramaten direnean ere.\nEbakuntzak ez du begiaren barne-egitura aldatzen, eta teknika horren emaitza lentillak etengabe eramatearen parekoa da; beraz, beharrezkoa da ebakuntzaren ondoren begiak berrikusten jarraitzea. Ebakuntza egin aurretik begian zabaltzen diren tanta batzuek eragindako anestesiarekin egiten da kirurgia hau. Tanta horiek ez dute arrisku handirik eragiten pazientearentzat, eta 15-20 minutu behar izaten dira ebakuntza egiteko.\nLasik teknikaz gain, batzuetan PRK (keratektomia errefraktiboa) erabiltzen da, kornearen geruza mikroskopikoak nahasten dituena. Baina apirilean argitaratutako Cochrane Libraryri buruzko azterlan baten arabera, PRKrekin tratatutako begiek ikusmen-zolitasuna galtzen dute ebakuntza egin eta sei hilabetera, Lasikekin tratatutakoekin alderatuta. Hori kornearen neblinaren ondorio izan daiteke; izan ere, Londresko Moorefields oftalmologia-ospitaleko prozedurak eragiten duen hantura eragiten du, ikerketaren egileek adierazten dutenez. Hori dela eta, normalean, Lasik teknikarekin esku hartzea gomendatzen da.\nintervención-eu kirurgia láser-eu ocular-eu teknika


ikasbil.eus: Aldizkari Digitala: Amelia Earhart hegazkin-pilotu aitzindaria: nola hil zen?\nAmelia Earhart hegazkin-pilotu aitzindaria: nola hil zen?\n1928ko uztailaren 18an, Amelia Earhart estatubatuarra izan zen Ozeano Atlantikoa hegazkinez zeharkatu zuen lehen emakumea. Hegazkin-pilotuaren lorpen askoren berri dugu, baina bere gorpurik ez.\nBadakigu bera izan zela lehen andrea Atlantikoa (bai lagundurik, bai bakarrik) hegazkinez zeharkatzen, lehen emakumea 14.000 oin gora hegan egiten, hegazkin-linea baten zuzendari orde izan zela, andreentzako hegazkin-lasterketa bat sortu zuela… Eta Electra hegazkinean munduari bira ematen ari zela, desagertu zenean. Eta gauza gehiago ere badakigu. Baina ez denak. Adibidez: espia al zen?\nOzeano Barean desagerturik?\nAmelia Earhart 1897ko uztailean jaio eta 1937an hil zen, Fred Noonan pilotuarekin batera Ozeano Barean. Edo hiltzat jo zituzten, Electra hegazkina eta gorpuak ez baitira azaldu. Mundu-bira egiten ari ziren bi amerikarrak. Roossevelt presidenteak 9 itsasontzi eta 66 hegazkin jarri zituen bi pilotuen bila. Kostua: 4 milioi dolar. Alferrik. Hipotesi batek dio larrialdi horretan Japonen menpeko Marshall Uharteetan lur hartu zutela, eta AEBetako espiatzat jo eta hil egin zituztela. Rollin Reinek, US Armyko koronel ohiak, idatzia du Amelia AEBetara itzuli zela, segurtasunagatik izena aldatuta. Zenbaitek antzeko zerbait dio Fred Noonani buruz, beste izen batekin itzuli zela sorterrira.\nHasierako Electra hegazkinean bi pilotu baino gehiago zihoazen, baina istripu baten ondoren, Ameliak eta Fredek bakarrik joatea erabaki zuten Kaliforniatik aurrera, baita bidaiaren norabidea aldatzea ere, helmugari eutsita. Maiz zuten eguraldi txarra, eta Indonesian disenteriak gaixotu zuen Amelia. Baina emakume gogorra zen. 3 urte lehenago, 1934an, hegan egin zuen Kaliforniatik Hawaiira,eta handik Washingtonera. Bidaia hori egiten baziren aurretik 10 pilotu gizonezko hilak. Bera ez.\nGizon-emakumeen arteko berdintasunaren alde\nAmelia 1931n ezkondu zen George Palmer Putnam editorearekin. Ameliaren hegaldiak oso garestiak ziren, baina senar trebea zuen diru-iturriak lortzen. Emaztearen ibilerak ere argitaratu zituen bi liburutan, bat Amelia desagertu eta gutxira. Emaztea bilatzeko dirua ere aurkitu zuen. Neurri handi batean senarrari esker finantzatzen ziren Ameliaren hegaldiak. Eta 1932an, ezkonberritan, senarrak tentatu zuen emaztea Atlantikoa eskalarik egin gabe zeharkatzera, berak bakarrik zeharkatzera. Ameliak berak ere egin nahi zuen bidaia hura: baita egin ere, hainbat emakume piloturi aurrea hartuta! Andre baten hegaldirik luzeena zen hura, besteak beste. Orduan hasi zen oso ezagun egiten, sariak jasotzen, omenaldiak… Ordura arte, batez ere emakume batzuen artean zen ezaguna. Izan ere, Ameliak hegazkin-zaletasuna eta lanbidea ez zituen beretzat soilik nahi. Horregatik sortu zuen 1929an emakumeentzako hegazkin-lasterketa. Maiz animatzen zituen emakumeak gizonek egindako balentriak egitera. Parean nahi zituen gizon-emakumeak.\nNola hasi zen Amelia hegazkinetara zaletzen?\n1920an, hegazkin-erakustaldi bat ikustera joan eta ondoren, berak eskatuta, horietako baten barruan eraman zuten, 10 minutu. Hori izan zen hegazkin batean sartu zen lehen aldia, bere lehen hegaldia.\nBaina hegan egiteko gogoa Lehen Mundu Gerran hasi zitzaion pizten hegazkin-eremu bat bisitatuta. Boluntario zebilen gerran Amelia, ahizpa batekin. Gerran zauritutako pilotuen erizaina zen, Toronton.\nBaina, berez, benetako lehen hegazkina 10 urte zituela ikusi zuen Ameliak. Hala definitu zuen ikusitakoa: “Kable herdoilduz betetako gauza bat da, zurezkoa; ez da batere interesgarria”. Berak zaletasun hobea zuen: aldizkarietan emakume-argazkiak moztea. Normalean gizonek egindako lanetan arrakasta izandako emakumeak ziren aukeratzen zituenak. Ume-jolasak ere mutilenak zituen orduan: zuhaitzetara igo, saguak tirokatu, elur-leran ibili… Ameliatxo aitona-amonekin bizi zen, oso eroso. Eta ahizparekin eta amarekin. Ama gurasoekin bizitzera itzuli zen eta, senarrak ezin zuelako alkohola utzi. Amelia Kansasen jaio zen: 1897ko uztailaren 24an.\nAmy Johnson pilotua zerua zeharkatzen


Etxez etxeko laguntza - Goxara\nErabiltzailearen etxean eskaintzen den\nprebentzio eta errehabilitazio izaera duen banakako programa: arreta pertsonala, etxeko arreta eta inguru psikosoziala, senitarteko eta harremanen sostengurako egituratzen diren zerbitzu multzoa da. Dagozkion funtzioak betetzeko ziurtagiri profesionala duten profesionalen eskutik.\n1. Artatutako pertsonen, beren familien edo bizikidetza-unitatearen autonomia areagotzea, erabiltzaileak ahalik eta denbora gehienean etxean geratzea ahalbidetzeko, beren bizitzaren gaineko kontrola mantenduz.\n2. Pertsonen bizi-kalitatea hobetzea bultzatzea beren autonomia pertsonala eta beren eginahala indartuz ingurune familiar zein komunitarioan.\n3. Egoera pertsonalen (fisikoak, psikologikoak edota kognitiboak) eta sozialen narriatzea ekidin edo atzeratzea.\n4. Mendeko pertsonen instituzionalizazioa ahalik eta gehien atzeratzea.\n5. Pertsonaren gaitasunak mantendu eta indartzea.\nArreta pertsonalak eta banakako arreta pertsonalizatua:\nSendagaien kudeaketaren gaineko kontrola eta jarraipena.\nLaguntza bizitza familiar eta sozialean.\nArropa garbitu eta lisatzea.\nLaguntza elikaduran eta jakiak prestatzean.\nLaguntza psikosozialeko esku-hartzeak:\nOinarrizko trebetasun, portaera eta gaitasunak eskuratu, berreskuratu, ikasi eta baliatzea bultzatu eta sustatzera bideratutako heziketazko esku-hartzeak, erabiltzailearen eta haren ingurunearen autonomia (hala bere trebetasun psikosozialak nola sozial eta komunitarioak) ahalik eta gehien indartze aldera.


Legegintzaldi erdiko balorazioa egin du EH Bildu Orozkok - - Aiaraldea.eus\nEH Bildu Orozko\nLegegintzaldi erdiko balorazioa egin du EH Bildu Orozkok\nEH Bildu Orozko 2021-10-26 10:32\nBestelako gobernantza eredu baten beharra azpimarratu eta gauzak egiteko beste modu bat aldarrikatu du EH Bildu Orozkok.\nDakizuenez, bi urte baino gehiago igaro dira legegintzaldia hasi zenetik, eta EH Bildutik orain arte egindakoa baloratzeko egin dugun balantzea partekatu nahi dugu. Azken bi urteetan, EH Bilduk jarrera propositiboa eta Orozko hobe bat eraikitzeko anbizioa erakutsi du. Horren adibiderik argiena EH Bildu Orozkok Udalean egin dituen 126 proposamenak dira.\nPandemian zehar egoerak agintzen zuen bezala jarduten jakin dugu, eskua luzatuz eta Udal Gobernuari momentu bakoitzean sortutako egoerari aurre egiteko neurriak proposatuz. Zalantzarik gabe, pande- miak markatutako hilabeteak izan dira. Eta orain egoera aztertzea eta sektorerik kaltetuenak atzean ez uztea dagokigu. Ildo horretan, lehentasunezkoa da guretzat lehen sektorearen egoera larriari aurre egitea eta Orozkon tokiko merkataritza sustatzeko neurriak bultzatzea. Bi gai hauei dagokienez, EH Bilduk hainbat neurri jarri ditu jada mahai gainean, eta Adiek berandu baino lehen neurri horiek kontuan hartzea eta martxan jartzea espero dugu.\nEH Bilduko hautetsiok helburu argia dugu Orozkon. Orozkoarren bizimodua hobetzea. Legegintzaldiko lehen bi urteetan honetan aritu gara. Herritarren beharrei eman diegu lehentasuna, eta gaur norabide horretan aurrera egiten jarraitzeko KONPROMISOAn berresten gara.\nEH Bildutik egin ditugun 126 proposamenetatik 4 baino ez dira aurrera eraman eta herritarrek azken bi urte hauetako udal aurrekontuetan egindako 39 proposamenetatik bakarrik 2 hartu dira kontuan. Honek, Adieren gobernantza eredua herritarrak entzutetik eta elkarlanean aritzetik oso urrun dagoela erakus- ten digu. Adiek bakarrik gobernatzen du, orozkoarrak entzun gabe eta hain garrantzitsuak diren eta egingarriak diren proposamenei entzungor egiten. Hitzetatik haratago, herritarren parte-hartzea praktikara eramateko apostu irmoa egitea beharrezkoa da. Onartezina da legegintzaldi hasieran herritarrei zabaldutako batzordeak goizeko 8:00etan egitea edota herritar batek iniziatiba bat aurkezten duenean parte-hartze ordenantzan araututako “herritarren txanda” ez betetzea.\nHitzak bai baina ekintzarik ez. Tokiko merkataritza sustatzeko bono kanpaina martxan jarri dela esan da baina oraindik ez da ezer egin. Larre publikoen ordenantza berrituko dela esan da baina martxotik ez da inolako aurrerapausorik eman. 2020 eta 2021eko udal aurrekontuetarako Udal Gobernuak planteatutako 73 ekintzetatik 8 egin dira bakarrik. Ez dago iniziatibarik eta gardentasuna falta da. Guretzat esaten dena egitea eta egiten dena esatea oso garrantzitsua da.\nUdaletatik konpromisoz jardutea dagokigu, herritarrekin eta jendarte eta herri gisa ditugun behar eta erronkekin. Baina garrantzi handiko gaien aurrean konpromisorik hartu ez eta abstentziora jotzea erabaki du Udal Gobernuak, besteak beste, Orozkon eman diren lan gatazkekin, pentsio duinen aldeko borrokarekin, Kataluniako independentisten atxiloketekin, Altsasuko muntai polizialarekin, torturaren biktimekin edota argindarraren prezioaren igoerarekin.\nUdal kudeaketa onaren mitoa apurtu da, agortuta dago, jada ez du balio. Udal kudeaketa hobetzearen aldeko apustu irmo bat egiteko iniziatiba politiko falta nabaria dago. Udalean dagoen lan-karga handiari aurre egiteko azken neurria langileen eskutik etorri da eta ez kalitatezko zerbitzu publikoak bermatzearen ardura duen Udal Gobernutik.\nBestelako gobernantza eredu bat inoiz baino beharrezkoagoa da. Zintzotasunetik, herritarrekin hartzen diren konpromisoekiko errespetutik, gardentasunetik, herritarrak entzutetik eta parte-hartzetik lan egingo duen Udal bat merezi du Orozkok. EH Bildun sinetsita gaude gauzak egiteko beste modu bat posible dela eta hori lortu arte lanean jarraitzeko KONPROMISOA dugu.


Badok | Donostiako Piratak\nOhitura bilakatu den moduan, erromeriarekin hasiko dugu Aste Nagusi Pirata. Lasturretik datorren Ezten Giro taldeak irekiko du Flamenkako musika egitaraua. Bigarren gauean, igandez, egurra emango diote Flamenka guneari. Punk, rock eta oi! doinuak izango ditugu: Bartzelonatik datorren The Lizards taldea, Kaleko Urdangak bergararrak eta Europa osoan zehar biran ari diren Rude Pride madrildarrak.\nAstelehenean, abuztuak 12an, Abordatze eguna izango da. McOnak talde lekeitiarrak girotuko du Flamenka gunea Abordatzea bukatutakoan. Gauean, Obrint Pas taldeko gitarra eta abeslari izandako Xavi Sarriá izango dugu taula gainean, bere bakarkako proiektu berrian. Abordatze egunari amaiera izugarria ematearren, Ze Esatek! talde gipuzkoarrak bere ibilbideko azkeneko kontzertua emango du, eta Flamenkan agur esango die agertokiei hamar urteren ondoren, ikaragarrizko festa antolatuta.\nAsteartean, rap doinuak izango dira protagonista. Bilbotik eta Donostiatik datorren Nizuri Tazuneri bikotea izango dugu. Jarraian, Tribade, hiru emakumez osatutako Bartzelonako taldea. Rap doinuak afrotrap eta reggaeton doinuekin konbinatzen dituzte. Azkenik, Sevillatik datorren Shotta rap-kantaria izango dugu Flamenkan.\nAsteazkenean, abuztuaren 14an, batera inoiz ibilitako hiru emakumezko DJ izango ditugu; Flaca, Alvva eta Brava DJ ezagunak igoko dira Flamenkako oholtzara. Dabadabako harrobitik ateratako hiru DJ hauek festibal askotan ibiliak dira, eta gurean hirurak batera ikusteko aukera izango dugu. Milaka jarraitzaile dituzte dancehall, rap, reggaeton eta trap musika estiloen bueltan. Musika, argiak, dantzariak, etab. Gorde ondo hitzordua, izugarria izango da eta!\nOstegun gaua rock-folk gaua izango da. 2012an Gasteizen sortutako Izaki Gardenak taldea izango dugu taula gainean lehenengo. Jarraian, 3 urteren ondoren agertokietara bueltatuko den talde donostiarra izango dugu: Madeleine. Bukatzeko, Zestoatik datorren Grises taldea igoko da kaiko oholtzara. 10 urteren ondoren etenaldi bat iragarri zuten arren, Flamenkan geldialdi bat egiteko tartetxoa hartu dute.\nOstiral gauean oraindik ere saltoka ibiltzeko indarrez izango gara. Skabidean ska-reggae talde iruindarra izango dugu, Skabidean & The Black Birds proiektu berria aurkezten. Bad Sound taldeak piratak dantzan jarriko ditu jarraian, eta bukatzeko, Durangotik datorren Gora Etorri talde gazteak Flamenka harrituta utziko du.\nLiher eta The Baboon Show taldeek itxiko dute aurtengo Flamenkako musika egitaraua. Lide Hernando bakarlariak hasitako proiektua izan zen Liher, eta talde formatuan izango dugu agertoki gainean. 2019ko Aste Nagusiko musika egitarauari bukaera emateko, The Baboon Show suediarrak izango ditugu gurean. Izugarrizko zuzenekoa ikusiko dugu, eta badirudi Berri Txarrak taldearekin batera BECen 2018an emandako kontzertua eta gero, Euskal Herriko ikuslegoa harrituta utzi nahi dutela.\nEuskal taldeak nagusi dira aurtengo EHZ jaialdian\nETIKETAK:Aste NagusiaBad SoundDonostiako PiratakIzaki GardenakLiherMadeleineMcOnakNizuri TazuneriSkabideanZe Esatek!


Atari:Hezkuntza/2017-2018 ikasturtearen balorazioa - Wikipedia, entziklopedia askea.\nHezkuntza/2017-2018 ikasturtearen balorazioa\nLan orokorrak[aldatu iturburu kodea]\nWebgunearen prestaketa[aldatu iturburu kodea]\nArbelaren prestaketa[aldatu iturburu kodea]\nItzulpen lanak[aldatu iturburu kodea]\nLaguntza orrialdeak berritzea[aldatu iturburu kodea]\nUnibertsitateak[aldatu iturburu kodea]\nDatu orokor hauetaz gain, aukera izan dugu edukietan sakontzeko. Argi dago irakasleek erabilitako metodologien arabera emaitzak ezberdinak direla, nahiz eta ez dugun datu estatistiko nahikorik metodologia zehatz baten alde egiteko. Ikasleen jarrera, ikasgelaren tamaina, irakasleak eskatutako lanak zuen balorazioa edo eskatutako gaiari nola erantzun dioten asko aldatu du amaierako artikuluaren emaitza. Orokorrean, bai ikusi dugu arazo nahiko izan dituztela ikasleek erreferentziak eta bibliografiak eratzeko eta, agian, azken kurtsoetako ikasleek izan dute emaitzarik onena eremu honetan. Irudien copyrighta, edo bideoen jatorriaren inguruan ere hutsune larriak daude, oro har. XXI. mendeko konpetentzia digitalak diren iturrien behaketa eta azterketa, ikuspuntu kritikoa edo egiletza eskubideen inguruan ezjakintasuna nagusi dela ikusi dugu, eta ez dagokigu bakarrik guri arazo hori aldatzea, noski.\nBigarren Hezkuntza[aldatu iturburu kodea]\nLehen Hezkuntza[aldatu iturburu kodea]\nBestelako elkarlanak[aldatu iturburu kodea]\nElhuyar Fundazioa[aldatu iturburu kodea]\nSusa argitaletxea[aldatu iturburu kodea]\nAhotsak[aldatu iturburu kodea]\nBerria[aldatu iturburu kodea]\nUEU[aldatu iturburu kodea]\nBertsomate[aldatu iturburu kodea]\nSakontzeko, irakurri: «Atari:Hezkuntza/1.000_artikulu/Matematika/Bertsomate»\nHelburuko artikuluen hobekuntza[aldatu iturburu kodea]\nHasiera batean 1.000 artikulu hobetzeko erronka jarri genuen, baina laster ikusi genuen zenbaki zehatz hori lortzea zaila izango zela, eta arloz arlo joan gara biribiltzen saiatzen. 1.710 artikulu daude zerrendan, eremu guztietan. Gure erronka 1.710 artikulu horiek hobetzea izan da, beraz.\nDatu orokorrak[aldatu iturburu kodea]\nArloz arlo[aldatu iturburu kodea]\nLehiaketak[aldatu iturburu kodea]


turismoa | Mondraberri Arrasateko Ataria\nUdalak bi bisita gidatuak antolatu ditu irailerako\nArrasateko Udalak bi bisita turistiko berri antolatu ditu irailerako. Lehen bisita irailaren 19an izango da, Meatzerrekako San Valerio ermitara, Arrasateko meatzarien kofradiaren sorrera eta jatorria ezagutzeko. Bigarren bisita irailaren 27an egingo da Murugainera. Ibilbide zirkular honek Murugainera darama, Arrasate, Aretxabaleta...\nMarijo - 2020-07-22 0\nUgutz Basauriren gidaritzapean herriko gune eta eraikin esanguratsuenak ezagutuko dituzte bisitariek. Arrasateko Udalak turismoa sustatzeko antolatu dituen bisita gidatuen barnean, bi hitzordu berri izango dira asteburu honetan. Ugutz Basauri geologoaren gidaritzapean larunbatean Arrasate monumentala ezagutzeko bi aukera izango dira, goizeko 11:00etan euskaraz,...\nIbilbidea hiru etapetan banatuko da eta uztailaren 31ean hasi eta abuztuaren 2an bukatuko da. Debagoiena Mankomunitateak, Ezkutuko Altxorrak programaren barruan, Ignaziotar Bidearen azken oinez egiteko aukera eskaintzen du uztailean. Ibilbidea hiru etapetan banatuko da, uztailaren 31ean...


#tabakaos Donostian — Eibar.ORG | Eibarko peoria\nHemen zaude: Hasiera / Blogak / Harrikadak / #tabakaos Donostian\nMikel Iturria 2011/02/07 07:15\nDonostiako Tabakalerari buruzko hausnarketa laburra.\n2001ean sinatu zuten hitzarmena Donostiako Udalak, Gipuzkoako Foru Aldundiak eta Eusko Jaurlaritzak Tabakalera nazioarteko kulturgune garaikide izan zedin. Bai, ondo irakurri duzue: 2001. urtean izan zen.\nBartomeu Marí-ren garaietara jo gabe, 2006aren hasieran, Josean Muñoz, Iñaki Galarraga eta Santi Eraso jarri zituzten proiektuaren gidari. Erasok berehala utzi zuen postua. Galarraga arkitektoak pasa zituen urte batzuk, baina sintonia arazoak tarteko, utzi egin zuen ere. Muñozek, berriz, politikariekin nazkatuta alde egin zuen 2010eko maiatzean.\n2010eko urte bukaeran, lehen paragrafoan aipatutako erakundeek hitzarmen berri bat sinatu zuten, hasiera bateko aurrekontua-eta gutxituz. Tabakaleraren birdimentsionamendua deitu zioten agerraldiari eta agiriari.\n2011ko maiatzean udal eta foru hauteskundeak ditugu. Duela aste batzuk sinatutako hitzarmena badirudi haizeak eraman duela jada, gure politikariak hasi baitira berriro publikoki elkarri mokoka.\nAskotan ematen du tentel hutsak izango bagina bezala hartzen gaituztela. Xabier Leterena esateko ordua da: “Aguanta zaitzatela zeuen ama santisimak!”\nDonostiarrok, gipuzkoarrok, euskaldunok: zerbait antolatu beharra dago Tabakalera zigarretaren kea bezala desegin ez dadin.\nNola antolatuko dugu #tabakaos?\n#tabakaos en Donostia, este apunte en castellano.\netiketak: tabakaos, donostia, tabakalera, kultura


BILBAO BASQUE FEST APIRILAREN 13TIK 17RA – San Frantzisco, Bilbo Zaharra eta Zabala Enpresa eta Merkatarien Elkartea\nStandard / by bilbi / 23 March, 2022 / No Comments\nBUELTAN DA BILBAO BASQUE FEST, HITZORDU PAREGABEA EUSKAL TRADIZIOEKIN ETA ABANGOARDIAREKIN\nBizi, arnastu, sentitu eta dastatu euskal kultura Aste Santu honetan. Pandemiak behartutako geldialdiaren ondoren, bilbao basque FEST bueltan da sortu zen hirian eta ohore egiten dio jaialdiaren izenari harena gehituta. Apirilaren 13tik 17ra bitartean, jaialdiak doako 200 jarduera baino gehiago proposatuko dizkizu bertako erritmoak, kirol tradizionalak, dantzak eta gastronomia publiko guztiei helaraziko dizkieten eta hiribildu osoan zehar banatuta egongo diren hogeita hamar bat agertokiren bitartez. Guztira, 300 artistak baino gehiagok parte hartuko dute. Euskal pultsua eta sentsibilitatea azal-azalean egongo dira bost egunez.\nBilbao basque FESTek programazioa indartu du ekoizpen propioko lehen lanarekin, “Euskal Sustrai Gaua – Noche de raíces vascas”, eta berrikuntza garrantzitsuekin, hala nola Txomin Txirenea pertsonaia eta lau euskal jaialdiren promozio-ziklo baten estreinaldia: Aitzina Folk, Atlantikaldia, Bilbao Blues Festival eta Flamenco on fire.\nJaialdi honek ez du mugarik eta, beraz, haren ekintza-eremua leku berrietara zabaltzea erabaki du, hala nola Bidebarrieta liburutegia, Casilda Iturrizar parkea eta Etxebarria parkea, Berreginen Museoa eta Kirol Klubeko frontoia.\n2022ko edizioa inklusiboa eta parte-hartzailea izango da, eta emakumeen figura balioetsiko du, presentzia handia izango baitute kontzertuetan, herri kiroletako probetan eta jaialdiko bakarrizketetan.\nJaialdiak ohiko sei gaien formatu arrakastatsuari eutsiko dio: Gourmet, Kultura, Musika, Market, Zinema eta Sport, eta bere programaziorik klasikoena mantenduko du, hala nola ibilaldi originalak Itsasadarrean barrena Mirentxu eta Begotxurekin, anfitrioien ibilbide historikoak, familia jarduera-sorta zabala, kalejirak, erromeriak eta DJ-saioak. Euskal herriaren nortasunaren ikur diren herri-kirolek beren erakustaldi eta tailerrei eutsiko diete, eta Bizkaiko harri-zulatzaileen txapelketa eta artzain-txakurren txapelketa bezalako lehiaketa ofizialak batuko dizkiete.\nBILBAO BASQUE FEST KULTURAREN SINONIMOA DA\nEdizio honetan euskal eszenako pertsonaia ospetsuenak izango ditu eta Arte Eszenikoen MAX sariak irabazi dituzten konpainien emanaldiak erantsiko ditu programaziora. Euskal esentziaren festa handiak Txoko Gourmet ezaguna izango du aurten ere, publikoak hamabi eskualdetako produktu gastronomikoak dastatzeko eta erosteko aukera izan dezan. “Market” eskaintza osatzeko Bertako Produktuen Merkatuko, Bizkaimendiko, Erriberako eta Eskutartie Udaberriko Eskulangintza Azokako jaki eta artisau-piezak izango ditugu.\nEuskal Herriko berezitasun handienen topagune, Bilbao basque FEST jarduera ekonomikoaren sortzaile eta bisitariak erakartzeko gune gisa finkatu da. Bilboko Udalaren proiektu estrategiko honek hiria dinamizatzen du Aste Santuan, hurbileko produktuen merkatua deritzona zein euskara indartzen ditu, baita kultur turismoa ere.\n“Basque” jaialdi handia zain duzu, besoak zabalik! Aurten egin ezazu argazki bat bakarrik, lagunekin edo familiakoekin edozein jardueratan, eta partekatu sare sozialen bitartez #bilbaobasquefest traolarekin.\nHurrengo PINTXO NAZARENO IBILBIDEA APIRILAREN 8TIK 18RA\nAurreko DIVERSE, MARTXOAK 18 ETA 19


Edertasuna eta azalaren ongizatea erdiesteko hainbat produktu topatuko dituzu Laboa Farmazian. Gainera, gure aholkua eskainiko dizugu zuretzako egokiena den tratamendua aukeratu ahal izateko. Aurpegi, gorputz-azal zein buru-azalaren zainketan lagunduko dizugu.\nBertako kosmetika ere badugu, kalitate berme guztiekin eta salneurri ezin hobean. Familia osorako eguneroko zainketarako produktuak aurkeztuko dizkizugu, baita behar bereziak dauzkaten larruazaletarako edota azalaren zahartzearen aurkako puntako kosmetika.\nNuxe etxearekin ere lan egiten dugu, jatorri naturala duen kosmetikan aitzindaria, lehengaietatik hasi eta ontziratzeraino ingurumenarekiko errespetuzko jarrera duena. Landareak erabiltzen dituzte euren kosmetikaren oinarrian, gai kimikoak eta naturarentzako arriskutsuak saihestuz.\nEtengabeko berrikuntzan ari direlarik, azalaren ongizateaz gain, erabiltzailearena ere bilatzen dute; horretarako, Nuxeko kremek zentzumenen esnatzea eragiten dute, ukimena zein usaimena kitzikatuz, eta ondorioz tratamendu erakargarrienak lortuz.\nZeurez frogatzea gomendatzen dizugu!